
Algtm dokternan haciendo trabao ilegal ta actualmente bao investigacion 


ORANJESTAD - “Tin dife- 
rente forma di traha. Tin 
esun cu ta traha ilegal como 
tambe esun cu ta ‘moon- 
light’ of ‘bijbaantje’. Bo tin 
dokternan cu tin contract 
cu AZV anto den nan tempo 
liber nan ta haci otro cos- 
nan,” Minister di Salud ta 
bisa Bon Dia Aruba. 

Den un publicacion anterior, 
Bon Dia Aruba a subraya e 
tema di dokternan cu ta haci 
trabao ilegal unda cu Ministerio 
di Salud Publico a remarca cu 
den menos di un aña gobierno 
ta spera di por tin e forsa pa 
investiga esaki mas profundo. 
Ministerio di Salud Publico ta 
admiti na Bon Dia Aruba cu ac- 
tualmente tin algun casonan an- 
dando unda dokternan ta bao di 
investigacion, pero segun Min- 
ister Alex Schwengle: 

“Mi no por divulga nada ni ken, 
ni cuanto anto con e ta para 
aworaki.” Minister Schwengle 
ta bisa Bon Dia Aruba cu e ta na 

KPA: 


moda aworaki pa varios dokter 
banda di nan trabao regular haci 
otro tipo di trabaonan, depen- 
diendo con esey ta palabra cu 
AZV, cual Minister ta bisa Bon 
Dia Aruba cu e ta informacion 
cu e keda debe nos pasobra e 
tin cu bay dialoga esaki awo cu 
AZV. Si como un dokter, bo 
contract cu AZV ta den siman, 
anto bo tin un fin di siman liber 
unda cu riba diasabra bo mes 
por dicidi por ehempel si bo ta 
educa den cosmetica pa haci un 
otro trabao, esaki en principio 
mag. “Placa priva e ta pues e no 
ta wordo ‘vergoed’ pa AZV. Mi 
ta supone cu esey mester por 
ta regula pa e trabao priva no 
interveni cu e trabao di AZV,” 
Minister Schwengle ta bisa. 

Mester mas prueba 

Ora un persona ta wordo reg- 
istra na Directie Volksgezond- 
heid como un dokter na Aruba, 
e tin permiso pa traha priva sea 
e tin contract cu AZV of no se- 


gun Ministerio di Salubridad. Si 
no tin e registracion aki na Di- 
rectie Volksgezonodheid anto 
e dokter ta ehecuta trabaonan 
priva manera dokter, e ta trah- 
ando ilegal anto segun Minister 
Schwengle, nan sa di algun caso 
di algun dokter cu te ainda e ta 
describi manera redo. “Nos ta 
tende pero nos no tin prueba. 
Bo mester tog prueba of pues 
un testimonio di un hende of 
pashent cu a bay cerca e persona 
ki. Si nos haya algo substancial 
nos por haci un miho investiga- 
cion,” Minister Schwengle ta 
bisa. Si un persona ta trahando 
ilegalmente como un dokter, 
nan no por yega wordo controla 
a base di ningun prueba pa por 
cuminsa un caso. Esaki tam- 
poco no ta trabao di Departa- 
mento di Inspeccion, kende por 
haci un evaluacion di e situa- 
cion pa ultimamente pasa e caso 
pa Ministerio Publico mirando 
cu e acto ta castigabel. Bon Dia 
Aruba no a haya un reaccion di 


Ministerio Publico ainda riba 
esaki. 

Departamento nobo cu 
falta di crece 

“Nos ta kere si cu na momento 
cu e Inspectie ta mas grandi y 
cu mas experiencia, cual nos 
ta bay ‘build up’ den un pa tres 
aña, pasobra e ta un departa- 
mento nobo e ta bay ta pues e 
mester wordo traha bon.” Min- 
ister Schwengle ta enfatisa cu e 
accion aki cu nan lo inicia den 
Januari lo cuminsa trece cam- 
bio como tambe un meldpunt 
di keho riba esaki cu nan ta bay 
introduci. Esaki ta pa yuda e ca- 
sonan cana mas miho pa cera 
protocol entre Departamento 
di Inspeccion cu Ministerio 
Publico of pa bay directo Min- 
isterio Publico. “Pueblo mester 
ta consciente anto esey ta locual 
ta mas importante. Porta bo ta 
bay cerca un dokter asina paso- 
bra bo kier un segundo opinion, 
bo a dun’e placa, fuera di cu ta 


bo placa e ta, bo ta coriendo un 
riesgo,” Minister Schwengle ta 
comenta. Gobierno ta bin cu 
leynan y beleid pa stipula un 
minimo di calidad pa garan- 
tisa bo unda e situacion ta bira 
peligroso. Ora cu bo mes ta bay 
cerca un dokter ilegal, bo ta core 
riesgo pasobra bo no tin idea ken 
e dokter ta of sa su capacidad. 
Nan por wel di ta bon hende, 
aunke cu esey ta parti di e trabao 
di un dokter, pero esaki so no ta 
nifica cu e tin e capacidad of ta 
un bon dokter den practica se- 
gun Minister Schwengle. Riba 
dje, na momento cu e persona 
haci un daño of mal trabao bo 
no por bay busca e placa tampo- 
co, ta pueblo mester paga esaki. 
Minister Schwengle ta conclui 
cu: “Ta keda tambe na nos mes 
pa ta cauteloso na unda nos ta 
bay, pasobra ultimamente gobi- 
erno por haci cuanto cu e kier 
pero no tin sentido si pueblo 
mes ta bay di acuerdo cu e cos- 
nan ilegal aki.” 


A detene ex-polis pa falsificacion y estafa 


ORANJESTAD - Siman 
pasa dia 28 di november, 
recherchenan di Cuerpo 
Policial Aruba a bay over na 
detencion di un ex-polis, e 
homber R . E . B . G ., 

di 39 aña di edad biba den 
Caya Mazurca. 

Polis ta sospecha nan ex-cole- 
ga di a comete delitonan cu ta 
empugna cu nos leynan penal, 
manera ‘valsheid in geschrifte’, 
esta falsificacion di documen- 
tonan of firma falso riba docu- 
mentonan of tambe ‘oplicht- 
ing’, cu ta estafa. E lo a falsifica 
firma di minister, gobernador y 
hasta carta di Raad van State di 
Hulanda. 

G. lo a comete tur e delitonan 
aki den e periodo di 16 di april 


te cu 11 di november 2016, pa 
cual siman pasa dia 28 di no- 
vember a dicidi di detene y Fis- 
cal Auxilia a opta pa encarcel’e 
pendiente e investigacion gran- 
di andando awor aki. Un grupo 
di recherche di Cuerpo Policial 
ta conduciendo e investigacion 
aki, hunto cu nan coleganan di 
e departamento Forensico, bou 
supervision di Fiscal na Minis- 
terio Publico. 

E investigacion preliminar 
ta mustrando cu lo a falsifica 
documentonan, permisonan y 
hasta cartanan for di varios in- 
stancia y departamentonan di 
gobierno, manera DOL, DI- 
MAS, Censo Burgerlijke Stand, 
Uitreksel di Censo, sentencia di 
Corte, acta Notarial, Sentencia 
di Raad van State di Hulanda, 
documentonan di ‘Inmigratie 


en naturalisatie dienst’ di Min- 
isterie van Veiligheid en Justitie 
di Hulanda, permiso supuesta- 
mente firma pa minister Benny 
Sevinger, carta di AZV, carta di 
Directie Financien y SLAD (Im- 
puesto). G. te hasta lo a falsifica 
cartanan di PriceWaterhouseC- 
oopers, Centrale Bank y Griffi- 
er di Corte. Tin hende cu lo a 
hasta haya paspoort Hulandes. 
G. su formula lo tabata asina 
hinca den otro cu un persona 
ta yega cerca e homber aki pa 
e regla su permiso di estadia of 
trabou, pa cual e ta cobra entre 
1500 te cu 3000 florin. Na su 
turno e ta falsifica tur cos, haci- 
endo comosifuera cu el a efec- 
tua tur e tramitenan stipula. E 
cliente ta ricibi documentonan 
cu stempel y firma riba dje, 
siendo cu tur ta falsifica. 


Den gobierno a descubri cu 
departamentonan no conoce 
e forma di traha di otro, pues 
un departamento no ta ripara 
asina lihe cu e numbernan di 
e carta di e otro departamento 
ta falso, of cu e ‘kenmerken’ no 
ta cuadra. Asina recherchenan a 
bin topa por ehempel cu un car- 
ta falsifica di Censo bisando cu 
tin problema cu e sistema y ta 
pidi DIMAS pa sigui cu e pro- 
ceso en espera di Censo. Tambe 
e sospechoso lo a traha permiso 
falso - te cu awor lo a topa cu no 
menos di 40 ‘provisionele ver- 
gunningen’ - , pa un compania 
cu lo a page 21 mil florin pa e 
servicio aki. 

Ta parce cu e sospechoso aki lo 
a traha asina profesional den su 
trabou, cu e tabata cobra stra- 
nheronan 4500 florin pa e por 


procesa y logra haya paspoort 
Hulandes pa nan. E lo a haci 
esaki door di ‘bypass’ oficina di 
gobernador completo, uzando 
un articulo den Rijkswet di Re- 
ino Hulandes. Uzando esaki e 
lo a falsifica carta di Hulanda pa 
regla naturalisacion pa e stran- 
heronan. 

Tanto minister di Infrastructura 
Benny Sevinger como goberna- 
dor di Aruba a entrega un keho 
penal contra G.. Ta investigan- 
do cartanan, documentonan y 
su forma di anda for di aña 2014 
caba. Awor e sospechoso ta tras 
di tralie, pendiente un investig- 
acion tumando luga na Aruba 
mes pero tambe na Hulanda. 
No por keda sin menciona cu 
G. Ya caba tabata encarcela den 
pasado pa estafa. 

Control riba horario a bay completamente for di man 

Empleadonan 297 Restaurant ta bisa cu cierto polis 
lo tin un vendeta contra e propietario 



Segun e cahera y algun otro 
empleado ta bisa Bon Dia 
Aruba, e polisnan a drenta 
cu actitud bruto anto kier a 
yega boei e doño sin duna 
ningun motibo di detencion. 
E doño a nenga di wordo de- 
teni, mientras su casa tambe a 
wordo agredi door di polis. A 
inicia un confrontacion pisa 
entre empleadonan y polis. 
Empleadonan a laga Bon Dia 
Aruba tira un bista na algun 
imagen cu camaranan di sig- 
uridad a capta como tambe 
grabacion di telefon cu algun 
empleado a tuma mientras 
e conflicto tabata andando. 
Den e grabacion por mira en- 
tre otro con un oficial ta las- 
tra un dama riba piso como 


criminal,” un empleado ta 
comenta. Algun empleado ta 
bisa Bon Dia Aruba cu nan 
tin un impresion cu esaki 
ta algo personal entre algun 
oficial di polis y e doño cual 
a bay completamente for di 
man. 


Morde pa defensa 

Locual a wordo publica 
den media tambe tabata cu 
doñonan lo a morde polis. 
Segun declaracion di em- 
pleadonan, tabata un turista 
amiga di e doño cu a morde 
un polis den forma di defen- 
sa propio pasobra e lo tabata 
wordo agredi door di polis- 
nan masculino. 



PALM BEACH - Dia- 
domingo pa 4:15 di mar- 
duga, patruya policial cu 
tabata na 297 Restaurant 
na Noord a haya nan den 
un situacion cu a solicita 
esfuerso di mas Polis cu 
urgencia den un confron- 
tacion cu a bay completa- 
mente for di man. Segun 
empleadonan di e restau- 
rant, e lugar tabata sera 
caba y agentenan policial 
lo a drenta e lugar y agredi 
hende sin tin mester. 

Hopi tabata e comentarionan 
riba e noticia cu a sali ayera, 
cu lo a aresta propietario di e 
restaurant unda antes Ama- 
zonia tabata situa. Tabata ra- 
porta di un situacion na unda 
agentenan lo a te hasta descu- 
bri un nightclub clandestino 
operando patras di e restau- 
rant. 

Tambe cu e doño di nacio- 
nalidad Venezolano lo a me- 
nasa agentenan cu morto y 
lo a morde un polis y cu otro 
polisnan lo a wordo herida cu 
boter. Segun vocero di Polis 
Lito Laclé ta splica Bon Dia 
Aruba, Polis a bay controla e 
orario di cera di e luga anto na 
dado momento e personanan 
a lanta contra e Llex Team di 
tal manera cu mester a pidi 
pa mas polis di diferente pa- 
truya. E doño di 297 Restau- 
rant, hunto cu su casa y dos 
otro empleado a keda deteni. 
Segun Laclé: “Polis no ta bay 
start un pelea. 

Eigenlijk locual e emplead- 
onan kier a haci ta saca polis 
for di e luga. E orario di cera 
ta 3’or anto pa e ora ey taba- 
ta 4:15 kiermen tabata 1 ora 
for di e orario di cera.” Fis- 
cal kier tin tur cos den blanco 


cu preto pa e tin suficiente pa 
mantene e hendenan deteni 
segun Laclé pues mester war- 
da e proces-verbaal keda cla 
pa divulga mas informacion. 

Luga tabata cera 

Bon Dia Aruba a combersa 
cu e cahera di 297 Restaurant 
cu tabata presente y ta declara 
di a mira tur cos cu a pasa. E 
cahera ta comenta cu nan a 
cera e caha 3’or di madruga, 
tur otro empleado a bay cas 
anto solamente tabata tin 10 
pa 12 persona cu tabata den e 
luga na e parti di e lounge. E 
doño hunto cu su casa y al- 
gun otro amigo y empleado 
tabata den e lounge un rato 
mientras cu e cahera tabata 
contando e placa cumpliendo 
cu su orario di trabao cual 
normalmente ta te 4:30 di 
madruga. “E luga tabata cera 
caba. Nos no tabata bendien- 
do nada mas, nos no ni tabata 
uzando e sistema di sound 
pa toca musica pasobra nos a 
djis uza telefon. No tin nin- 
gun luga secreto cu nos tabata 


den. E tabata djis un encuen- 
tro social na e lounge entre e 
doño y algun amigo mientras 
cu e placa tabata wordo conta 
pa tur hende despues bay,” e 
cahera ta bisa Bon Dia Aruba. 

Kico a bay robes? 


tambe un oficial cu a saca su 
arma, carga esaki anto his’e na 
laira. “Ningun hende tabata 
arma, no tabata tin ningun 
motibo pa nan actua manera 
cu nan a haci anto hasta saca 
un arma y trata nos manera 


Empleadonan ta enfatisa cu 
agentenan policial lo a actua 
hopi bruto anto mester a laga 
polisnan femenino atende cu 
e damanan. Segun emplead- 
onan, ora cu nan a sali pafo di 
e edificio, nan a sinti nan mes 
intimida door di un polis cu a 
bisa nan cu e doño ta bay keda 
deteni anto cu nan ta merece 
tur locual a pasa cu nan. 

Empleado ta comenta cu: 
“Locual ta den e video anto 
locual a sali den media, no 
ta cuadra. Tabata tin sanger 
riba e piso anto e sanger no 
tabata di polisnan cu supu- 
estamente a wordo herida, e 
tabata sanger di empleadonan 
cu a wordo agredi.” Bon Dia 
Aruba ta pendiente cu e rap- 
port di Polis en cuanto e caso 
aki como tambe un rueda di 
prensa di empleadonan hun- 
to cu abogado Chris Lejuez, 
kende ta representa 297 Res- 
taurant. 

Segun director diproyecto Citgo Aruba, Sr. Alirio Zambrano 

Citgo ta un lider den siguridad y lo sigui reglanan di pais Aruba 



ORANJESTAD - Un pre- 
sentacion cu a lanta hopi 
expectativa cerca e partic- 
ipantenan di e evento an- 
ual di ATIA, tabata esun 
di Sr. Alirio Zambrano 
kende a wordo nombra 
como director di e proyec- 
to Citgo Aruba. 

E expectativa tabata grandi, ya 
cu e gremio empresarial y co- 
mercial asocia na ATIA tabata 
kier sa mas di Citgo Aruba su 
compromiso economico so- 
cial cu nos pais. 

Zambrano a gradici ATIA y 
e comunidad comercial en 
general, y a introduci CIT- 
GO Aruba, entre otro spli- 
cando cu e ta un compania 
Arubiano, cu lo sigui e regla- 
nan di e pais Aruba. Igual- 
mente e compania aki tambe 
ta pertenece na PDVSA den 


un manera indirecto, ya cu 
ambos CITGO y PDVSA ta 
pertenece na PDV holding 
cu ta un compania localisa na 
Merca. 

Citgo 

Otro punto cu Sr. Zambrano 
a trece dilanti ta cu aunke 
CITGO Aruba ta un refmeria 
Arubiano, e lo wordo maneha 
mes cos cu otro refmerianan 
di CITGO. Pasobra “e ta un 
compania altamente compet- 
itivo di complexidad halto, 
hopi eficiente y hopi com- 
petitivo den e mercado dificil 
aki”. Tur e conocemento aki 
segun e ehecutivo petrolero- 
ta loke nan ta treciendo cu 
CITGO Aruba. Nan ta doño 
di tres refmeria na Merca den 
diferente estado nan; camin- 
da cada estado tin diferente 
ley y reglanan y te hasta dife- 
rente cultura. 

Y a pesar di esaki nan tin exito 
den tur e luga nan aki, segun 
Zambrano. E1 a laga sa tam- 
be cu Citgo tin mas di 5 mil 
pump station y nan tin expe- 
riencia for di procesamento 


di crudo te na e benta di lu- 
bricante nan. 

Den su presentacion el a 
mustra un serie di grafica, 
caminda algun di nan a hala 
basta atencion, specialmente 
esunnan caminda Aruba ta 
aparece full cora, un color 
cu a crea hopi stigma asocia 
cu regimen socialista di Ven- 
ezuela. Den e graficanan, el 
a remarca e punto di bista di 
siguridad. 

E1 a señala cu den e operacion 
di e refineria e balor mas im- 
portante y prioridad number 
uno ta salud di hende. Sr. 
Zambrano no a duda di bisa 
cu Citgo ta un lider den 
siguridad. E1 a indica e re- 
cordnan cu ta traha cu per- 
sona 100% sigur. Director di 
Citgo a indica cu nan ta preo- 
cupa pa siguridad y nan ta 


zorg pa e persona bay bek na 
nan cas di manera sigur como 
nan a bini na trabao. “Ta e 
manera di haci negoshi. Nos 
ta obsesiona cu siguridad”, el 
a laga sa. 

Filosofia 

Ambiente amigabel ta un 
otro filosofia cu Citgo tin, 
segun Sr. Zambrano. Nan ta 
hopi orguyoso di nan record 
tocante esaki y nan filosofia 
empresarial: “Prome sigu- 
ridad, si no ta sigur nos no ta 
haci’e”, el a bisa. Segun di- 
rector di Citgo Aruba, nan ta 
studia e situacion, pidi con- 
seho y evalua si un tarea ta 
wordo haci tanten cu ta sigur. 

E1 a bisa categoricamente cu 
Aruba ta bay tin un refmeria 
miho cu loke tabatin prome. 
Pa laga un herencia segun e 
ehecutivo aki nan kier pa re- 
fmeria di San Nicolas dura pa 
largo. “Nos ta den un negoshi 
di marathon pero nos no kier 
yega na nos meta den dies 
seconde. Nos kier core un 
careda di 15 kilometer. Nos 
ta akinan pasobra nos kier ta 


capaz di core un negoshi cu 
ganashi”, el a declara. Pero di 
otro banda el a trece dilanti 
cu den e negoshi aki, CITGO 
no tin un monopolio den pri- 
jsnan, ya cu esaki ta un ne- 
goshi global. 

E unico cos cu nan no por 
controla ta e costo, pues nan 
ta purba di haci nan miho es- 
fuerso pa haci nan trabao di 
e manera mas eficiente. Sem- 
per teniendo nan filosofianan 
como prioridad, segun Sr. 
Zambrano. 

Otro punto di nan filosofia 
empresarial ta e desempeño 
ambiental. Segun Sr. Zam- 
brano nan ta extremadamente 
orguyoso di bisa cu nan staf 
na CITGO ta haltamente cu- 
alifica. “Ta maraviyoso pa tin 
un team tan profesional”. 

Confiabilidad 

Otro punto cu Sr. Zambra- 


no a trece dilanti durante su 
presentacion den e evento 
anual di ATIA ta Citgo Aruba 
su compromiso cu confi- 
abilidad. E1 a bisa cu nan ta 
run e negoshi denter di e 
limitenan pa cual el a wordo 


diseña. E1 a señala cu pa es- 
unnan cu ta den e negoshi di 
e refmeria sa kico esaki ta ni- 
fica. Tin luga nan cu persona 
ta pusha e trabao y tin maki- 
naria demasiado leu. Nan no 
ta asina, nan kier opera denter 
di nan limitenan pasobra tin 
un 50% di chens di logr’e ora 
ta bay mas leu di e limitenan, 
pero igualmente nan lo por 
perde un 100%. Segun e di- 
rector di Citgo Aruba nan no 
ta mucho pura pa yega na e 
meta riba e proceso aki di re- 
start e refmeria ya cu nan kier 
core e marathon aki safe. 

Un punto cu a hala basta 
atencion, ya cu e refmeria ta 
situa na Aruba y den un dis- 
tricto cu tin su necesidad cu 
ne ta e parti di e responsabi- 
lidad social di Citgo Aruba cu 
nos pueblo. Segun Sr. Zam- 
brano e responsabilidad so- 


cial ta e yabi di nan. Nan ta 
cay bou e linea di petroleo di 
Venezuela, unda segun e re- 
sponsabilidad social ta un di e 
balornan mas grandi di cual- 
kier corporacion. Den su re- 
torica el a bisa cu ‘esaki ta un 


inversion den nos futuro di 
nos yiunan di nos amigonan. 
E ta un inversion den nos co- 
munidad, e ta un vision ex- 
traordinario pero bo mester 
tin fe’. Ya cu nan ta trahando 
akinan, nan ta biba akinan, y 
nan ta inverti aki nan. Con- 
siderando e panorama aki 
tin asina hopi areanan social 
unda nan por participa. 

Zambrano a bisa cu Citgo 
kier participa den educacion 
yudando scolnan y centro- 
nan di salud. Nan kier mira 
den cual area nan por duna 
un man, manera educacion 
den e area di ciencia. Ya cu 
e refmeria aki ta haltamente 
compleho bo mester persona 
cu ta dicidi bay den careranan 
cu ta dificil manera schei- 
kunde, ingenieria mecanico, 
procesonan, etc.y nan kier 
stimula nos hubentud riba e 
terenonan aki. 

“Nos kier ta dispuesto pa 
yuda y mustra cu cosnan por 
wordo logra, y bo por tin un 
bida exitoso”. 

Tambe Sr. Zambrano a de- 
clara dilanti e invitadonan di 
ATIA cu e modelo di negoshi 
aki ta cuadra perfectamente 
pa Aruba, no solamente pa 
Citgo sino pa Venezuela. E1 
a splica cu Venezuela tin un 
reserva di petroleo extra pisa 
masha grandi mes. 

Den e proceso aki pa saca e 
petroleo aki caminda bo mes- 
ter pone un diluyente den dje 
cu ta parce gasolin, esey ta 
loke nos ta haci for di e banda 
Venezolano. Pero e otro pro- 
ceso cu fmalmente lo facilita 
su benta despues, refmeria na 
Aruba lo hunga un rol funda- 
mental. 

CAFT tambe preocupa 

Entrada BBO y importacion decepcionante 



CAFT a caba di publica su vision riba e informa- 
cion di gobierno tocante tercer trimester di 2016. 
Nan ta constata cu entradanan relaciona cu im- 
portacion y BBO ta kedando atras compara cu 
loke gobierno a pronostica den su presupuesto. 
Manera nos a ilustra caba den nos editorial di di- 
asabra ultimo, e resultado di nuebe luna ta core 
mas o menos pareu cu aña 2015, pero ta gobierno 
a pone un expectativa masha halto mes den pre- 
supuesto. Awor cu ta resulta cu no tin accion por 
lo pronto den e refmeria, no ta tuma hende na 
trabao, no ta importa material na grandi pa e re- 
habilitacion, tur e entradanan extra pa gobierno 
ta resultando di ta ‘gebakken luchf manera nos 
conciudadanonan na Madre Patria ta bisa. 

Un bista den e informacion di Algemene Reken- 
kamer pa 2015, combina cu e informacion di go- 
bierno pa kwartaal 3-2016 ta duna nos un impre- 
sion di kico a tuma luga. Algun ehemplo: loonb- 
elasting: na 2015 tabata na Afl. 247,6 miyon y pa 
2016 gobierno tabata aspira cobra Afl. 270 miyon. 
Te awor, manera cos ta pinta despues di tres cuar- 
to di aña, por yega na mas o menos e mesun suma 
cu aña pasa, lagando un buraco di como Afl. 20 
miyon cu no lo drenta. Ademas CAFT ta señala 
cu a paga caba como Afl. 7,5 miyon na restitucion 
di inkomstenbelasting, loke probablemente ta bay 
aumenta e deficit den e categoria aki cu ta rela- 
ciona cu loonbelasting. 

Den nos edicion di diasabra nos a referi caba na 
e casonan di impuesto di importacion y BBO, cu 
conhuntamente por percura pa un buraco extra 
di casi Afl. 50 miyon. Si nos tuma henter e pakete 
di impuesto indirecto, nos por mira den informa- 
cion di Contraloria General cu na 2015 a drenta 
Afl. 415,8 miyon. Gobierno a pone pa 2016 un 
total di Afl. 473,7 miyon cu muy probablemente 
caha di gobierno nunca lo haya pa mira. E suma 
aki di casi 60 miyon florin ta inclui e diferenci- 
anan menciona den impuesto di importacion y 
BBO. 

Logico cu den tres luna ta dificil pa cambia rum- 
bo, specialmente si esey ta depende di economia 
y no di accion di parti di gobierno. Como cu no 
ta visibel cu lo tin un cambio den e ambiente den 
comercio, no por spera tampoco cu esey ta bay 
sucede. Tur esaki ta pone e presupuesto comple- 
mentario cu mester bin parlamento e luna aki ai- 
nda, den un luz negativo. Te awor e presupuesto 
complementario cu a presenta ta papia bunita di 


mas gasto y mas entrada, conta cu un saldo nega- 
tivo, pero no ta papia naturalmente di e debacle 
aki den entrada di gobierno. Den esaki ta intere- 
sante kico CAFT tin di bisa, dilanti di e realidad 
aki, cu no por pone un banda. Nan ta observa cu 
e en berdad BBO y impuesto di importacion por 
percura pa sorpresa negativo (“tegenvallers”) pero 
di otro banda e pago extra di Valero di Afl. 26,2 
miyon y e entrada extra na impuesto riba ganashi 
por compensa pa e perdida aki. Esey por ta e caso 
pero den impuesto riba ganashi no ta sigur ainda 
kico lo drenta den ultimo tres luna di aña. Ade- 
mas mester tuma na cuenta e situacion di loon- 
belasting unda por tin aindá, manera menciona 
anteriormente, un 20 miyon cu no ta bay drenta. 
Kico por bay sucede? Nos por imagina nos mes 
cu gobierno ta mantene su punto di bista argu- 
mentando cu e ‘meevallernan’ ta cubri e decep- 
cionnan, y ta mantene e presupuesto comple- 
mentario manera cu e ta. Si tin resultado decep- 
cionante di tur manera henter e asunto ta bay pa 
2017, ora cu e resultadonan di e ultimo tres luna 
ta conoci y CAFT duna su opinion encuanto es- 
aki. Esey lo ta despues di mita di februari, ora cu 
gobierno mester entrega e informa tocante ultimo 
kwartaal 2016. E ora anto e situacion ey lo por 
bay tin consecuencia pa 2017, unda dependiendo 
di e gravedad di e situacion, lo por propone extra 
medida pa coregi rumbo. 

CAFT su critica ta concentra tambe riba e punto 
cu nan ta constata cu gobierno no ta haciendo 
bastante esfuerso pa contene y corta den gastonan 
di personal. Por observa cu atrobe un parti grandi 
di e presupuesto complemantario ta pa paga pro- 
mocion y overtime. Mientras cu CAFT ta recorda 
gobierno cu tabata palabra pa corta 5% di gasto di 
personal anualmente. Esey no ta tumando luga y 
cu aña di eleccion den porta, gobierno no ta parce 
di ta dispuesto di cambia rumbo den esaki. Ade- 
mas cu e gastonan no ta bay baha, pasobra desde 
2017 e gastonan extra di indexering ta cuminsa 
core. Esey ta e resultado di e acuerdo cu empleado 
publico y nan sindicatonan na 2014 cu ta bay au- 
menta gasto di personal drasticamente te cu 2024. 
Cu tur esaki, si no tin mehoracion den sector di 
turismo, y no tin mehoracion den consumo local, 
tur cos manera bisa anteriormente ta depende di 
e ‘cabay di campaña’ cu ta e refmeria. Y esey no 
ta parce di ta den man di gobierno tampoco, pero 
di esunnan cu mester percura pa fmanciamento. 

Shinishi di Fidel Castro a ser deposita na santana di Santiago de Cuba 


CUBA (NODAL).- e shinishi di Comandante hefe Fidel Castro, cu a fayece 25 di no- 
vember pasa, a ser instala diadomingo den un ceremonia senciyo na santana di Santa 
Ifigenia di Santiago de Cuba, unda e ta bay descansa eternamente cerca di e graf di 
José Marti, heroe di Cuba. 

Na santana di Santiago, Fidel ta hunto cu compañeronan di Moncada, di Sierra Maestra, di 
lucha clandestino y lucha internacional cu el a haya durante hopi aña. 

Castro ta cerca di e graf di Carlos Manuel di Cespedes, tata di patria Cubano, Mariana Graja- 
les, mama di e rumannan Maceo y unda tin e resto mortal di Frank Pais. 

E caravana di Fidel Castro a haci un recorido den sentido inverso relaciona cu e caravana di 





libertad cu a sucede na januari di 1959 den e momentonan fmal di e lucha contra regimen di dictador Ful- 
gencio Batista. Diasabra cu a pasa e caravana di 

Castro a logra un recorido di 17 kilometer, cu e pasa varios luga cu hopi historia y hopi importante pa San- 
tiago di Cuba, cuna di revolucion Cubano. 

Desde cu e pueblo di Cuba a haya sa di fayecimento di Fidel, lider di revolucion, hopi hende di Cuba a 
keda tristo, pero nan a mustra compromiso cu patria Cubano y disciplina, pasobra miles a bay pa rendi 
tributo na e lider fayeci. □ 


Uruguay a expresa cu 
suspension di Venezuela den 
Mercosur ta “reversible” 



VENEZUELA (PanamaPost).- Por ta cu Venezuela no 
ta ser expulsa definitivamente di Mercado Comun del 
Sur (Mercosur), Tabaré Vazquez, Presidente di Uru- 
guay, a bisa. 

Den politica y den relacion hunto cu otro paisnan, nada ta 
irevocabel, pasobra tur cos por cambia. Pero mester tin un ley 
o norma huridico y legal, nos mester por wak e caminda cu 
nos por sigui den futuro, Vazquez a expresa. 

Venezuela a ser suspendi di Mercosur dia 2 di december pasa, 
pa motibo di no cumpli cu rekisitonan, cu mester tin pa por 
ta den Mercosur. 

Sin embargo, Presidente di Venezuela, Nicolas Maduro, a 
considera e decision aki inhusto. Pa tal motibo a solicita na 
presidente di Uruguay un reunion, cu e intencion di defende 
Venezuela di e decision cu nan a tuma. 

“Si presidente Maduro kier un reunion, no ta e prome opor- 
tunidad. Nos tin un relacion personal hopi bon y nos bay 
sinta pa discuti y mira e leynan, y situacion actual di Merco- 
sur y e paisnan cu ta integra Mercosur, Vazquez a bisa como 
respuesta na Maduro. 

Vazquez ta pensa cu na Venezuela ta funciona e division di 
podernan, y e funcionamento no tin relacion cu e manera 
como e poder den Venezuela ta trahando. 

“Pero Venezuela tin poder legislativo den man di oposicion, 
tin un poder hudicial y un poder ehecutivo cu ta funciona- 
ndo. Mientras e condicionnan tey, anto nos ta kere cu no tin 
ningun elemento pa aplica e clausula democratica di exclu- 
sion, Vazquez a bisa 

Venezuela a ser expulsa pa e cuatro paisnan cu ta fundador di 
Mercosur (Argentina, Brasil, Uruguayy Paraguay) despues di 
cu a registra un no cumplimento di banda di Venezuela, cu e 
obligacion cu nan mester asumi pa cu e protocol di adhesion. 
E accion aki tabata conoci como un advertencia cu e grupo di 
pais fundado a lansa desde luna di september pasa.Q 


Embahada di Merca a adverti na Bolivia 



Posibel atentado contra Evo Morales 


BOLIVLA (PanamaPost).- 
Embahada di Merca na La 
Paz, a adverti Gobierno 
di Bolivia y na polis di e 
proposito di un hoben fe- 
menino di 17 aña, cu in- 
tencion di realisa un aten- 
tado contra presidente di 
Bolivia, Evo Morales. 

Segun medionan di Bolivia a 
bisa, cu e hoben a haci con- 
tacto cu embahada di Merca 
pa duna di conoce su inten- 


cion. 

“Nos ta pensa cu ta un hecho 
grave, cu un persona por bisa 
cu e kier asesina presidente 
Evo Morales”, Carlos Rome- 
ro, minister di gobernacion a 
bisa. 

Romero a informa cu polis ta 
investigando e caso y nan ta 
evalua e peliger y seriedad di 
e menasa aki. 

E hoben di Bolivia cu tin 
mayornan cu ta biba na La 


Paz y Cochabamba, a tuma 
contacto cu embahada a 
traves di su pagina di face- 
book, cu intencion di solicita 
proteccion pa e y su famia, 
ora cu e bay comete e ases- 
inato. 

Minister di gobernacion a 
comenta cu embahada di 
Merca a alerta tocante e 
mensahe na autoridad di Bo- 
livia di acuerdo cu e protocol 
cu mester cumpli normal- 
mente. 

Segun medio di comunica- 
cion di Bolivia e hoben por 
ta encurasha pa busca protec- 
cion cerca gobierno di Mer- 
ca, pasobra Bolivia tin rela- 
cion diplomatico cu e pais 
aki. E relacion entre Bolivia y 
Merca a cuminsa debilita na 
ultimo añanan, momento cu 
Morales a asumi e presiden- 
cia di e pais. 

Romero a informa cu nan ta 
laga sa ora cu tin mas infor- 
macion relaciona cu e caso 
aki. E nomber di e hoben no 
a ser duna di conoce te e mo- 
mento aki, pero nan ta war- 
da pa cualkier informacion 
nobo relaciona cu e caso. □ 


Colombia 




Futbolista Alan Ruschel ta hala rosea y no 
mester ayudo mecanico 


COLOMBIA (Superde- 
porte).- Futbolista di Bra- 
sil Alan Ruschel a cuminsa 
respira sin ayudo mecani- 
co. Alan ta un di e miem- 
bronan di Chapecoense, 
cu a haya accidente aereo 
na Medellin dialuna cu a 
pasa, y unda 71 persona a 
muri, cu 6 sobreviviente, 
su famia a bisa. 

“ Mi ta hopi feliz cu e recu- 
peracion di mi yiu homber. 
Actualmente e ta “menos 
hincha y ta respira sin ayudo 
di mashin, cu e doctor a kita 


ayera mainta, awo e ta come 
sin ayudo di e sonda y despu- 
es di hopi dia cu angustia mi 
a logra scucha su voz”, Flavio 
Ruschel, tata di e hungador 
di Chapecoense a bisa. 
Alissen, ruman muhe di Alan 
Ruschel a duna di conoce e 
informacion aki, na momen- 
to cu el a publica riba Insta- 
gram un potret hunto cu pa- 
labranan di su tata. “ Ningun 
hende ta spaar esfuerso pa e 
cuatro sobrevivientenan cu ta 
na Medellin 

actualmente por recupera, tur 


famia ta uni pa busca ayudo. 
Nos ta feliz cu e evolucion 
di e cuatro hungadornan, cu 
a resulta manera un milagro, 
ora cu nan a salba nan bida 
den e tragedia aki. 



J Banrisu- . 

Tecnologia ta poniendo cu Saba ta perdiendo su luga special 



WILLEMSTAD - Diabi- 
erna a celebra Dia di Saba 
cu entusiasmo. Pero e isla 


ta perdiendo e luga spe- 
cial cu e tin pa motibo di 
avancenan di tecnologia, 
asina a constata ayera. 

Pa di 41 aña cu ta celebra 
e dia aki. Un gran can- 
tidad di invitado tabata 
presente di e diferente is- 
lanan. 

E representante di Hulanda 
na Islanan BES, Gilbert Isa- 
bella tabata presente hunto 
cu Gezaghebber di e isla 
Jonathan Johnson, debutan- 
tenan Bruce Zagers, Rolan- 


do Wilson y e representante 
di Hulanda na Philipsburg 
Chris Johnson. 

E dia a cuminsa cu hisamen- 
to di bandera y un servicio 
eucumenico. Gezaghebber 
Johnson a tene su discurso 
den cua el enfatisa e parti cu 
Todopoderoso a scapa e isla 
di e temporada di horcan cu 
a pasa oficialmente e siman 
aki. E mandatario a bisa, cu 
mescos cu mundo ta cambi- 
ando, e isla tambe ta cambi- 
ando. E isla a inverti den tec- 


nologia moderno. 

“Pero hustamente esey 
a pone cu e isla a cumin- 
sa perde su luga special, e 
persepcion bunita y trankil 
cu semper e isla tabatin. 
Nos mester mantene nos 
bunita recuerdonan, pero 
eynan mes tambe traha riba 
recuerdonan bunita nobo. 
Nos mester empodera nos 
hubentud pa ta cla pa tuma 
rienda. Nada cu nos a logra 
tabata facil”, asina e manda- 
tario a bisa. 



Mayornan color scur masalmente no ta participa na 


investigacion di Zwarte Piet 


HILVERSUM - (Ret Ka- 
ribense )E investigacion 
cientifico cu mester a 
trece claridad tocante e 
experencia di zwarte piet 
cerca mucha color scur, 
a faya. Mayornan apenas 
a registra. Catedratico 
Judi Mesman cu ta guia 
e investigacion ta bisa cu 
‘berdaderamente e no tin 
un idea pakico’. “Aña pasa 
den e mesun investigacion 
bou di mucha blanco nos 
a haya sigur 200 reaccion. 

E aña aki nos a cuminsa hopi 
mas trempan y nos a busca 
hende mas activamente, pero 
sinembargo ta dies registra- 
cion so nos a haya. Mi tin 
basta experencia como inves- 
tigado, pero esaki si nunca no 
a pasa mi”. 

E Yiu di Corsou Danitzah 
Jacobs (38) di Breda tin dos 
yiu. Conscientemente e no a 
reacciona riba e apelacion di 
Mesman riba social media. 
“Mesora mi a bira descon- 
fia. Nos tin e rapport di Na- 
cionnan Uni y e punto di 
bista di Colegio pa Derecho 
Humano caba, anto awor nos 
mester bay investiga extra pa 
haci dificil? Esaki ta pone mi 
sinti cu ta tuma nos experen- 
cia na serio solamente si un 
instituto blanco saca e mesun 
conclusion. Ami no ke par- 
ticipa na e cos ey”. 

Na e scol basico cu Danitza 
su yiunan ta bay tin zwarte 
piet ta bini ainda si. “E mane- 
ho di e scol a bisa mi cu ami 
ta e unico cu tin problema 
cu e cos ey. Mi sa cu tin mas 
mayor, ma nan tin miedo di 
tuma accion. Nan tin mie- 
do pa nan yiu haya un trato 
apart”. 

Danitzah mes a pasa den 
esaki un bia caba cu un di su 
yiunan. “Scol sa cu mi ta tene 
mi yiunan na cas ora nan laga 
zwarte pietnan bini scol, mi 
no ke confronta mi yiunan cu 


esaki. Pa e motibo ey aña pasa 
nan no a laga mi yiu homber 
participa cu e sorpresanan. 
Segun e juffrouw, sobra di e 
klas no a gusta cu e no tabata 
f ey ora di habri e regalonan”. 
Charissa Daal (24) y su ru- 
man muhe, di Corsou tam- 
be, tin miedo cu e debate di 
zwarte piet lo endurece mas. 
”Masha tempo no ta un de- 
bate mas sino un guera rac- 
ista. Aworo otro mayornan 
of docentenan ta bay mira bo 
como un buscado di prob- 
lema, manera tur hende ta 
haya di Sylvana Simons. Mi 
no ke causa mi yiu verdriet.” 
E artista Yiu di Corsou y pen- 
sado di ‘zwarte piet ta racis- 
mo’, Quinsy Gario, ta recon- 
oce e situacion. “E odio, ta 
esey e hendenan tin miedo 
di dje. Aña pasa na Jan Prins 
School na Rotterdam mi a 
puntra e juffrouw pakico e 
muchanan den grupo seis 
ainda ta haya Sinterklaasjour- 
naal mira den pauze. E1 a ra- 
bia. Mas despues mi a busca 
e yiu homber di mi ex for di 
scol y ma bin haya sa cu den 
pauze nan a pone sinta apart. 
Segun e juffrouw, pasobra 
ami a pidi esaki. Mi a realisa 
con vulnerabel bo yiu ta ora 
como mayor bo bisa algo di 
zwarte piet na scol. Ke men 
mi por imagina mi masha 
bon cu mayornan lo pensa 
dos bia ora un invasion asina 
pa un investigacion pasa”. 

Scolnan basico tambe ta 
reserva; diescuater scol basi- 
co den randstad a haya e peti- 
cion pa comparti e invitacion 
cu mayornan, pero niun di e 
scolnan no kier a participa, 
scolnan di Fundacion Sirius 
di Amsterdam tampoco. 

“No ta tene e discusion mas 
na nos scolnan, pasobra nos 
tin añanan largo caba sin 
zwarte piet. Ke men nos no 
ta investiga activamente con 
e muchanan ta pensa den es- 
aki”, e director adhunto Hu- 


bert de Waard di Fundacion 
Sirius ta bisa. “E fundacion a 
pone un silencio di medio- 
nan di comunicacion pa no 
laga e discusion lanta y pa 
evita mensahe di odio dere- 
chista extremista”. 


Pa motibo di mucho tiki par- 
ticipante e investigacion di 
Mesman a faya oficialmente. 
“Nos meta tabata minimal- 
mente 100 participante. Nos 
lo a keda contento cu ochenta 
mes. Pero dies di berde mes 


no ta representativo pa un m- 
vestigacion cientifico. Mi no 
sa si nos lo ripiti e investiga- 
cion otro aña. Kisas nos mes- 
ter busca pa sa prome pakico 
tabatin asina poco registra- 
cion”. 



Dialuna pa Diasabra for di 5:00 PM pa 10:30 PM 
Klipstraat 12 -Tel: (297)5832515 - www.driftwoodaruba.com 

Caso di hit & run cu morto na Boneiro 


WILLEMSTAD - diado- 
mingo marduga tabatin 
un caso di hit & run cu 
a ocasiona un morto. E 
prome informacionnan a 
indica, cu tabata algo pasa 
di 2or, cu un accidente se- 
rio a tuma luga riba Caya 
Korona. 

Polis a haya informacion, 
cu tabatin hende grave- 
mente herida, despues 
cu un auto a alcansa dos 
persona cu tabata riba un 
baiskel. 



^Diviruwii" 


E impacto tabata fuerte y tur dos persona riba e baiskel a haya 
heridanan serio. Den condicion critico a hiba nan hospital pa 
tratamento medico. E vehiculo cu a ocasiona e impacto a core 
bay. Como cu situacion di e dos personanan ta serio a dicidi 
cu lo transporta nan ayera mainta tempran pa Colombia. Pero 
un di e victimanan tabata asina serio, cu el a perde su bida 
prome cu por a subi den avion pa bay Colombia. Ta trata di e 
homber Waldi Braafhart di 36 aña di edad. 

Pa loke ta trata e chauffeur cu a core bay, autoridadnan a haya 
informacion, cu ta trata di un hoben. A detene relaciona cu e 
caso aki y a resulta cu e tin 17 aña. 

Por lo tanto e no tin rijbewijs. E caso ta sigui den investiga- 
cion. E otro persona si a bay Colombia, aunke manera indica, 
e tambe ta den condicion critico. 

E investigacion ta sigui. 


Explosion di talento cu hobennan artista di Corsou Boneiro y Aruba 


KRALENDIJK - E fin di siman aki ta tuma luga na Boneiro Dutch 
Caribbean Youth Art. Dutch Caribbean Youth Art ta un proyekto di 
Teatro Luna Blou. E proyecto aki su meta ta pa enfoca intercambio 
cultural artistico entre hobennan den Reino Hulandes. Dos aña pasa 
Corsou tabata anfitrion pa e prome Dutch Caribbean Youth Art Fes- 
tival. E aña aki Boneiro ta e sede pa e di dos edicion di DCYArt. 

For di dia 28 di november e hobennan di Corsou a biaha pa Boneiro caminda 
nan a bay topa cu e team di Aruba. E team di Corsou ta consisti di Jean Phael 
Clerfort ganado di Luna Yen 2015 hunto cu su fmalistanan Gurtson Hooi, 
Eimert Elizabeth y Raymick Martha. E hobennan a biaha cu Segni Bernardina 
Director Artistico di Teater Luna Blou y tambe John Nagtegaal docente y 
director di Teatro. 

Aruba a biaha pa Boneiro cu Jasmine Rustenberg y Paula Rafmi hunto cu Di- 
rector Artistico di Gang di Arte y representante di Departamento di Cultura 
di Aruba John Freddy Montoña. Boneiro a keda representa pa hobennan di e 


proyecto “nos tambe por” di Bonaire Youth Outreach Foundation. Director 
di BYOF Dennis Martinus a acepta e plan pa organisa DCY Art na Boneiro cu 
brasa habri y a soru pa facilita e tim di Luna Blou tur loke nan tin mester pa 
por organisa e intercambio cultural di reino aki. 

Un total di 7 hoben a keda scoge y e facilidadnan di BYOF cu ta keda den e 
edificio di Trans World Radio a keda transforma den un scol di theater y mini 
theater pa un siman largo.E hobennan di e islanan ABC a sa di bira un famia 
for di e prome dia y durante di henter e siman aki nan a sigui varios tayer di 
theater y tambe traha riba un presentacion di un obra. Awe e hobinan aki lo 
presenta e obra cu nan a traha pa e publico di Boneiro. 

E presentacion ta tuma luga na BYOF cu ta keda den edificio di Radio Trans 
Mundial. E presentacion cu e hobennan a traha ta hiba di number Bon Vibe. 
E nomber ta representa e vibracion dushi cu a reina durante di e dianan aki 
na Boneiro bou di e hubentud di e islanan ABC. Lo bay tin dos presentacion. 
Bon Vibe lo ta carga cu varios forma di arte, manera baile, canto, actuacion, 
musica y mas. 



LUCKY SUPER STQRE 

John G Emanstraat #71 Tel:582-3001 


LUCKY ELECTRONICS 

Havenstraat #27 Tel:582-9630 

HIGH EFFICIENCY 

High energy savings up to 15 SEER 

TURBO FUNCTION 

For maximum capac«(y ñast 
cooling. 

QUiET OPERATION 

Low sound tevels, 

AUTO-RESTART 

Auto-reslart function wilh aulomatic 
reoovery of last settings. 

GOLDFIN 

Antioorfosion added lo coolmg coils 
ihal increase equipment lifespan. 


Wdaikin 


Daikin is the wodd's leading air condriáciñiTig cdMnpany 

Wa ocr ifnnpvaEivç solutiDrr& Eg saligly pur çu 5 tomHrs’ neEds 'm (he 

reskfentiat o&mmencaal and induslhal appiications. 


B Atiihmztii Qisiriktfer 



OAiKfi 

An CHkUlBJtawL M.U 

Global 

No. 






DAIKIN 

High Ejficiency Inverter 


COMFORT FOR LIFE 



Parts Suppurt { Technical Support l Warntnty Support 


9000BTU 

12000BTU 

22W 

18000BTU 

22QY 

24000BTU 

Awg 

Awg 

Awg 

Awg 

999/- 

1150/- 

1475/- 

1725/- 

NOSTIN riWPINTURA 
PA BO CAS OF EDIFICIO 


Skirbi pa Yakari Gabriel: 


Hello, e luna faborito di capitalismo a yega 



UTRECHT - Hesuse, ta December. Asina ey, gewoon, 
e ultimo luna di aña a yega manera nada. Petje af pa 
2016, pasobra tur e payasada y desgracia cu a pasa e aña 
Ta haci 2016 algo simplemente historico. Ken tur ta cla 
pa haya bonus? Ken tur ta cla come ham te rementa? 

E semester aki ta uno sumamente duro na scol. Mi ta kere 
pa prome biaha mi ta cuestionando mi capacidad mental di 
berdad pasa mi materianan cu bon punto. Kico tin “Den 
mi Cabes”? Pa ta honesto, yen termino di marketing, bran- 
dawarness, business models, targeting an audience etc. Den 
bon Spaño, me estoy volviendo loca. Poco vak cu no tin ni pia 
ni cabes. Mi a pensa mi a drenta un universidad pero tur dia 
mi ta mas convenci cu mi a drenta iluminati pasobra mi scol 
kier mi mente, mi alma y mi curpa tambe. E pret ora bo ta 
studiando media y comunicacion ta cu bo ta haya asina tanto 
informacion cu manera nan ta bisa ta “behind the scenes”. 
Awo mi ta hari propaganda di television, mi ta analisa adver- 
tencianan riba Facebook, mi ta cuestiona cierto frase cu com- 
panianan ta uza. Masha “profesional” mi ta pensa mi ta. 

Pero he, ta december, wanta duro pasobra tur e companianan 
aki afo ta mas cu cla pa laga tur hende cartera bashi. Hunto 
nos tur lo yora na januari. 

December ta un luna cu semper ta bin cu hopi nostalgia. Tin 
hende ta stima december mas cu tur cos y ta go all out. Tin cu 
ta comparti delaster un regalo cu nan ta haya riba social media 
y tin ta disparce di media social full december simplemente 
pasobra e ta haci nan mas tristo ainda. Hopi hende tin moti- 
bonan hopi valido pa no celebra, sea nan a perde un ser keri of 
nan ta leu di esunnan cu nan stima. Esaki ta e temporada cu 
yen compania kier pretende di haci bon pasobra responsabili- 
dad social ta un trend den mercadeo y ora un hende ta cumpra 
na un luga cu ta haci bon, nan ta sinti bon tambe. Temporada 
di food-drive’s, parti basket, haci obra di caridad y comparti 
cu prohimo, etc. In December, we suddenly remember...tur 
e hendenan menos fortuna cu facilmente nos a ignora resto 


di aña. 

Algo cu mi ta desea mas hende por a comprende si ta cu nan mester stop di uza otro hende nan 
dolor pa alivia nan mesun situacion. Cuanto hende no ta sufri pa un of otro motibo y semper 
tin un cu ta grita “ay pero otro tin e pio cu bo kiermen bo mester ta agradecido”. Esaki ta e luna 
cu tur hende ta cuminsa “realisa” con bendiciona den berdad nan ta, mientras cu nan a keha pa 
delaster un cos chikito riba Facebook henter aña. Ora bo ta feliz bo no ta worry cu ken ta mas 
feliz cu bo, pero ora tristesa dal bo, bo kier busca ken ta mas tristo ainda pa consola bo mes. Sin 
sa cu ta hopi hende tin absolutamente tur cos, ta mustra feliz pero ta sinti miserabel dia aden y 
dia afo. Pues si nos ta cuminsa busca pa compara ken ta bendiciona y ken no, nos lo busca pa 
semper pasobra hopi cos no ta locual nan ta aparenta di ta. Cu un bon telefon, bou di bon luz, 
tiki make-up y un smile ken cu ta por mustra manera cu nan ta feliz. E december ki haci bon, 
duna bek na bo comunidad, comparti, papia di gratitud. Pero por fabor, haci esaki pasobra e ta 
sali di bo, pasobra December ta duro pa algun hende. Pretende cu ta 1960 y no tin Facebook 
cu Instagram, laga bay di bo ego, di bo necesidad pa likes y elogio. Esunnan cu tin yiu chikito, 
spera bo duna nan mas cariño cu regalo material, spera bo no pone e mucha den un shimis y 
bachi bunita, saca su potret, pone riba Facebooky ignora e mucha pa resto di dia manera hopi 
ta haci. December to remember, remember kico di berdad ta importante. 

Evaluacion a mustra cu tur Inspectie a 
crece door di intercambio activo 

ORANJESTAD - E intercam- 
bio activo tumando luga den e 
ultimo 4 añanan entre Inspec- 
tornan di Enseñansa den Reino 
Hulandes tin un efecto positivo 
riba nan trabao y ta beneficia e 
studiante cu ta migra di un pais 
pa e otro den su “aansluiting” 
na su siguiente scol. Inspector 
General di Enseñansa di Aruba, 

Sr. John Hessen, a enfatisa cu e 
prome reunion a tuma luga na 
aña 2012 y e Inspectornan ta 
reuni dos biaha pa aña. 

E coordinacion di e encuentro ta 
cay bao di e Inspector General di 
Hulanda, esta Sra. Liesbeth Klaver. 

Di acuerdo cu sr. John Hessen, e 
topiconan trata ta regarda e trabao 
di Inspectie en general y ta encera 
intercambio di idea y “best prac- 
tices” (miho practicanan). E resul- 
tado ta cu e Inspectornan ta traha 
mas cerca di otro y e colaboracion 
ta estrecho, como cu awo den Re- 
ino ta sinti cu nan ta comunica den 
diferente caso pa medio di simple- 
mente “un yamada” tanten cu e 
teritorionan mes fisicamente no ta 
tur asina cerca di otro. 

A pesar cu ta existi diferencia entre 
e paisnan, tin hopi topico, asunto y 
retonan cu ta similar. Durante di e 
ultimo conferencia, a haci un eval- 
uacion di e ultimo 8 reunionnan y 
sr. John Hessen a comenta cu loke 


mas a resalta ta cu tur Inspector tabata di acuerdo cu nan a crece den nan 
trabao.A tuma como ehempel ora na Aruba a presenta un studiante for di 
Sint Maarten, actualmente simplemente nan ta haci un yamada for di In- 
spectie aki pa Inspectie di e otro isla y ta haya tur informacion di e sistema 
di enseñansa cu e hoben a sigui pa asina yud’e cu e miho “aansluiting” posi- 
bel. E inspectornan conoce awo e diferente formanan di enseñansa di cada 
teritorio y si nan tin mester di cualkier informacion adicional nan ta ricibi e 
datonan hopi mas lihe.Sr. John Hessen a conclui bisando cu e beneficionan 
ta cu aunke cada pais ta haci su mesun maneho y trabao, pa medio di com- 
parti y intercambia cu otro, nan cada un ta yuda e otro crece. 

PERSONAL GRATIS MX 20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


SERVICIO PUBLICO 

Ofrezco mi servicio para trabajar 
en la limpieza o como ayudante 
de cocina de Restaurant. 

Soy una persona responsable y 
trabajadora. 

Tel. 565 4428 


SERVICIO PUBLICO 
CONSTRUCTION 

Nos ta haci tur tipo di trabow di 
remodelacion y lanta cas y ne- 
goshi, electrico, plumber, pega 
mosaico, bloki, lanta cura 
Nos ta responsabel 
Tel. 593 3141 


SERVICIO PUBLICO 

Masajes Terapeuticos para 
dolencias musculares. 
Atencion a domicilio 
Tel.567 9781 

TAHUUR 

Appartment di 30 m2 pa 1 of 2 
persona, na San Miguel, Noord 
5 minuut di hotel FI.800 pa luna 
Tel.592 2688 


TABENDE 

un auto Toyota Highlander 2002 
Miles cori 18.770. 

E auto ta den bon condicion. 

E 4 tire nobo 
Prijs 10.000 

Tel. 583 5561 / 748 2775 


SERVICIO PUBLICO 

Pa temporada di Nov/Dec 
nos ta verf cas, drecha cura, 
chapi, pleister, pega tegels na 
un bon prijs. por yama 
Tel. 564 3588 


TAHUUR 

un apartamento grandi, 1 cam- 
ber, muebla, inclui awa, gas, 
cable. Exclui coriente, pa un 
persona Afl.1.100 pa luna plus 1 
luna di deposit. 

Wayaca Residence 
Tel. 592 9966 


FOR SALE - FOR RENT 

Divi Village 
Studio 3405 week 52 
Contact Rosario Villaville 
Phone number 
Aruba: 594 6421 
Venezuela:058 414 5375141 / 
426 5204636 / 414 3270412 
Sale uSD $13,000 
e-mail: 

rosario.bellaville@gmail.com 
Rent:$2,000.= p/week 


SERVICIO PUBLICO 

Buscando auto pa huur y na bon 
prijs? yama nos 
Tel. 593 9953/ 593 8453 


SERVICIO PUBLICO 

Se ofrece ayudante de 
construccion, chapi, pintura y 
otros oficios, disponibilidad 
inmediata 

Tel. 748 2791 


TABENDE 

Cas na Catiri, 3 camber, 2 baño. 
Construi 104 m2, tereno propio 
910 m2 Taxatie Afls.385.000 
Prijs pa bende awoAf1.325.000 
U$800 prijs discutible 
Call 733 1201 

SERVICIO PUBLICO 

All Purpose Construccion 

Nos ta repara dak, pega bloki, 
pleister, pega tegels, pintura, 
mastik y hopi mas. Remodela 
cas of negoshi, bon prijs, nos 
ta sigur y rapido cu bo trabaou, 
nos tin experiencia y bo lo keda 
satisfecho cu nos 
Tel. 5661530 


FOR SALE 
Typical Arubian House 
completly renoveted 
at Savaneta with 4 bedrooms 
and 2 bathrooms 
fully airconditioned, on prop- 
erty land of 839m2 
constructed 237m2 with ap- 
partment and for $252,247.00 
(74% of the market value) 
Call Mito at 593-6318 


TABENDE 

Toyota Tercel L.BIue 
aña 99, motor 2E 
Standard / NO AC!!! 
Pw.PL.PS. 

As is where is !!! 

Whatsapp 
Tel. 593 7900 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TA BUSCA 

Trabaou di hasi cas limpi, 
oficina pa dia, ta cuida hende 
grandi y ta cuida mucha. 
Tin experiencia 

Tel. 641 1332 


SERVICIO PUBLICO 

apostillamos documentos en 
Bogota y Caracas 

Tel. 565 4801 


SERVICIO PUBLICO 

Se realiza trabajo de pintura y 
mantenimiento de casas. Gente 
seria y responsable.Buen precio 
Tel. 565 8198 


TA HUUR 

Apartamento NOBO, 

2 camber cu closet, baño, 
cushina, sala comedor. 

San Barbola ResidenceAwg 
1.100 + deposito awa, coriente, 
gas, cable apart 
Tel. 593 3141 


TABENDE 

un tereno na Playa, 
Dominicanessestraat, 
425m2, eigendom, Market- 
value Afl.128.000 prijs di benta 
Afl. 100.000 
Tel.592 9966 


TAHUUR 

Apartamento amplio, 

1 bedroom muebla, priva 
+ laundry, cable pa 
pareha sin yiu 
Awg. 950 pa luna 
Tel. 7331201 


SERVICIO PUBLICO 

construction 

ta pega blokkie, pleister, pla- 
fond, mosaico, azulejo, vloer 
dak, cura, plafond bow dak, cas 
completo, nos ta arubiano 
y cu bon prijs. 

Tel. 661 2081 


AB0NA PA SOLAMENTE AFL. 35,- PA LUNAY RICIBITUR DIA B0 CORANTNAN PREFERI 

MAS CERCA Dl BO! 



Yena aki bao e siguiente informacion 


Telefon 

Nomber completo:. 

Adresdi entrega:. 

Adresdi cobranza:. 

Paqo Adelanta: □ 3 Luna 


□ Cobranza na Cas. 

□ Cobranza na Trabao. 

CD Paga via Banco (Standing Order) Aruba Bank no:33266 8 

□ Paga Aruba Bank AB0 0NLINE . 

□ Paga CMB 0NLINE . 

□ Personal na oficina di Bon Dia Aruba. 

□ Pone den Box. 

□ Tira den Cura. 

□ 6 Luna □ 1 aña 


FOR SALE 

ASSOCIATED REALTORS 
Typical Arubian house 
completely renovated at 
Savaneta with 4 bedrooms and 
2 bathrooms, fully 
airconditioned, on property 
land of 839 m2, constructed 
237 m2 with apartment and for 
Afl.525.000,00 
Call 593 6318 


TABENDE 

cas situa na Socotorolaan 25 
3 camber cu closet, 2 baño, sala 
comedor, cushina, porch, cura. 

Central pa tur caminda. 

Prijs taxatie rapport Aw.278.000 
Prijs pidi den man Awg. 225.000 
Tel. 593 0909 


TABENDE 

un Toyota Corona 1994 
motor 35-FE 2.0L 
Full Equip 
Front damage 
Tel. 562 6986 


Se Alquila 

Un habitacion pequeño 
contodo incluido 
cu airco na Playa 
Tel: 564-1979 


TAHUUR 

Apartamento na Paradera 
pa 1 persona of pareja . 
Bedroom(camber apto) muebla 
ta inclui tur cos. Disponibel mes 
ora Afl. 1.300 p/luna 
Tel. 7331201 


SERVICIO PUBLICO 

Asociacion Hindu na Aruba ta 
laga sa cu nan rifa di Auto dia 
4 di december, 2016 a wordo 
posponi pa dia 21 di mei, 2017 


TABENDE 

Dulce Criollo Papaya, 
Matanan di fruta 
Helmet pa motocycle 
Spiel pa scooter 
cama full size y individual 
Bon prijs yama 
Tel: 594-9069 



Yama na teJefon: 582-7800 of manda un email na accounting@bondia.com 

www. bondia24.com 

Pone dasificado den 
e secshon aki? 

Qai riba www.arubadeal. 
co m/pa p/ user/Eogin 

Completamente gratis! 


riAÇIFICAD 

I ARUBAc/eoAcom 


ARUBAdeoI.com 

en cooperashon CU !™ 0nBha PPV ma,rket P tacei Bokierwakepoitret^SairibaArubadeaLcomyjenae'Qukkcade' 


Computer & Telecomunicacion 

Ta bende wega original di Call of Duty Ad- 
vance Warfare pa Playstation 4. Cd den ex- 
celente condicion sin scratches Whatsapp 
7486805 | Afl. 60.00 | QuickCode: 021462 | 

Ta bende laptop i3 | USD 300.00 | Tel. +297 
5681198 | QuickCode: 020707 | 

TAdaptador Wifi Nexxt Nano Lynx 150 
con CD WhatsApp +1 484 8504931, 

+ 584127923880 | Afl. 22.00 | Tel. 

+2977401602 | QuickCode: 020716 | 

Samsung s5 Gold | Ganga | Tel. 5941936 
7454191 escr | QuickCode: 020650 | 

Residencia 

Ta Bende, Bunita Townhouse den un apparte- 
menten complex na Bubali. Apartamento ta 
espacioso y luho. Tin 2 camber, baño luhoso, 
sala grandi, cu un bunita cushina. Cu su bal- 
con pafo, na di 2nd Piso. Cerca di Hotelnan 
y beach y Supermercado hopi cerca. Den 
un bario exclusivo. Pa informacion yama: 
737.0654 - 564.0654 | USD 225000.00 | 
Quick Code: 020039 | 

Tereno 11300m2 | Tereno den alocacion na 
Matadera. Banda robes di caminda di kapel 
di Tanki Leendert. | Afl. 1200000.00 | Tel. 
5920880 | QuickCode: 021186 | 

Cas & Decoracion 

Ceilling fan cu Lus Marca :westinghouse 


pa 100 florin. Tel:597-5229 | Quick Code: 
020765 | 

Ta bende un rollator/rolstoel | un rollator/rol- 
stoel cu ta un transporter dos den un. 6 luna 
bieu | Afl. 350.00 | Tel. 5834369 | Quick 
Code: 021424 | 

Bentana bista bonita | Bargain | Tel. 7401130 
| Quick Code: 021376 | 

E cabinet ta blanco nobo, nobo den nan caha. 
2 pida nan ta. Un grandi largo cu su glas y un 
chikito colo blanco. Nan ta un style manera 
e potret cu mi tin ariba. por bel na 5931648 | 
Afl. 300.00 | Quick Code: 021377 | 

Auto & Acesorio 

Mazda 323 den bon condicion 2002 automat- 
ic. Pa mas informacion yama 568-1465. | Afl. 
2300.00 | QuickCode: 021385 | 

Ta bende rim cu tire. | mi ta bende 4 rim cu 
tire pa Tercel ofotro Auto. | Afl. 400.00 | Tel. 
2977337788 | Quick Code: 020653 | 

Un bon auto Nissan 1997 diesel mas infor- 
macion bel 6601508 | Afl. 5000.00 | | Quick 
Code: 021308 | 

Brommer & Bicicleta 

Mi ta bende un brommer, Bajaj 125cc, den 
bon condicion, caba di service e. Seguro y 
plachi number ta inclui. Prijs ta na florin. Si 


ta interesa yama na 5666038 | Afl. 2500.00 | 
Quick Code: 021431 | 

Suzuki Hayabusa 2000 di keur niun problema 
hopi lik. Brommer ta na Corsou. Prijs includ- 
ing shipping: Fl. 10200,- // $5830 hende serio 
call/app: +5999 521-9394 | Quick Code: 
020513 | 

Bestia & Acesorio 

Bon tardi mi ta cuida cacho of sali cana cu 
ne abo no tin chens pa sali cana cu bo cacho 
yama mi pa mas informacion a mi ta un hoben 
hopi responsabel yama mi. | USD 5.00 | Tel. 
7482661 | QuickCode: 021347 | 

Boto & Deporte Nautico 

Ta Bende: ATOMIC Z2 y Z3 scuba regula- 
tors ku ATOMIC Balanced Piston lst Stage 
(Brass), nobo/new. ATOMIC Z2 lst i 2nd 
stage regs Afls 890.00 ATOMIC Z3 lst i 2nd 
stage (w/ swivel) regs Afls 1080.00 ATOMIC 
Z2 Octo Afls 535.00. Color kits, SPG, Gauge 
Console y custom hoses tambe ta disponibel. 
ATOMIC regulators ta e miho regulators cu 
a wordo disenja i traha. Pa specs y mas detaye 
bay: www.atomicaquatics.com pa busca bo 
atomic regulator yama ofWhatsApp 593 6301. 

| QuickCode: 021426 | 

Ta bende: DIVE RITE Stainless Steel XT Lite 
Backplate (2.91bs) cu Basic Harness, crotch 
strap, SS tank straps y Travel XT Wing pa duik 
cu single tank, nobo/new. E Backplate y Wing 
(BP/W) ta reemplasa e jacket BCD y Back 


Inflate BCD como e setup superior. E BP/W 
ta infmitamente ahustabel pa flt duikers di ki 
size cu ta, no ta gasta, facil pa drecha, por wor- 
do modifica si ta necesario, y ta un miho balor 
pa bo placa cu cualkier otro tipo di BCD. E 
BP/W tambe ta laga bo tin un posicion hori- 
zontal ideal den awa, haciendo bo streamline 
y bahando e esfuerso necesario pa move den 
awa. Asina gastando menos energia, menos 
aire y dunando bo un miho y mas dushi duik. 
Dive Rite Weight pockets disponibel. Dive 
Rite Stainless Steel XT Backplate (5.21bs) 
tambe disponibel. Pa specs y mas informacion 
bay: www.diverite.com Dive Rite BP/W, kom- 
pleto, kla pa duik, NOBO/NEW, Afls 1170.00 
/ $650. Pa busca bo Dive Rite Backplate y 
Wing setup, yama of WhatsApp 593 6301 | 
Quick Code: 021427 | 

Ta Bende: Booties pa uza cu Fleppers / Open 
Heel Fins, nobo/new. Diferente modelo di e 
top marcanan H20dyssey y Akona. Size 7-12 
disponibel. H20dyssey Cayman 3mm low 
cut Afls 65.00 H20dyssey Endura 6.5mm 
Afls 80.00 H20dyssey Ultrasole 5mm Afls 
95.00 Akona Low Cut Molded Sole Boot 
3.5mm Afls 77.00 Akona Deluxe Boot 6mm 
Afls 80.00 Akona Deluxe Molded Sole Boot 
6mm Afls 95.00 Pa specs y mas detaye bay: 
www.h2odyssey.comwww.akona.com Esaki- 
nan ta booties cu ta confortabel y no ta gasta. 
Size 7-12 ta disponibel. Bin y busca di bo awo. 
Yama of whatsapp 593 6301. | Quick Code: 
021428 | 



Cla pa fin di aña? 

Bo tin mester di un Prestamo Personal na Interes di 10% (APR 10.14%)? 
Un bon conbersacion cu nos ta laga cos cana. 

Ban Papia! 


Chens pa gana hop premio! 

Oferta valido te cu fin di December 2016 

Pa mas informacion por yama na 523-2250 


BANCO 01 CARIBE 

Banking Together 


fiancx) di Caribe Aruba IM.V. ta reserva e derecho di cobna un penally fee di 18% p.a. riba e saldo di e prestamo den caso cu e pago no wordo haci na tempo. Un seguro di Risico ta obligatorio cu di Banco di Caribe Aruba N.V. como benefidario. Gas- 
tonan di sdministnacion ta aplicabel. Mester infbmia Banco di Caribe Aajba N.V. por escrito den caso cu kier canoeta e prestamo prome cu e fecha original di vencemento, E oarta nnester ta den poder di Banoo 90 dia prome cu e fecha cu ta desea 
di cancela e prestamo. E 90 dia ta bay den efeeto riba e dia cu Banco ricibi e çarta. Den caso cu no cumpli cu e exigencia aki Banco di Caribe Aruba N.V. ta neserva e derecho di cobra un boet di 3 luna di interes. E promocion aki ta valfcjo te cu fin di 
Deoember, 2D16. E intenes pa prestamo personal despues di campaña ta bira 16% (16.23% APR) p.a. Banco di Caribe Aruba N.V ta reserva su derecho di aprobacion. Condicionnan general b keda aplicabel. 

Persona arma a atraca homber den 
Certified Mega Mall 


ORANJESTAD - Diadomingo pa mas o menos 10:30 
mainta un homber canando den Certified Mega Mall 
a bay pa drenta baño, pero el a wordo sorprendi pa un 
homber desconoci arma. 


E homber a pone e arma riba e persona y asina ranca e cadena 
cu e tabatin na su garganta. Ningun persona a resulta herida y 
e atracado a core subi un Yaris pa bandona e sitio. Polis a pre- 




senta na e sitio pa tuma da- 
tonan di e caso y a pasa esaki 
over pa atraco team. 


Adicto ambulante deteni pa no sigui ordo di polis 



Homber a maltrata 
señora pafo di 
Wintergarden 


ORANJESTAD - Diasa- 
bra anochi den area di 
Hendrikstraat na Playa 
Flex Team a topa cu un 
adicto ambulante. Nan a 
hala su atencion y a indica 
pe bandona e sitio y no 
molestia hende. 

Despues di un rato Flex team 
a bolbe patruya den e area. 
Un biaha mas nan a topa cu 
e homber na e sitio y a hala 
su atencion un biaha mas. E 
homber no kier a bandona 
e sitio. A opta pa detene e 
homber debi cu no tabata 
scucha orden di Polis. 





Relojes 

Pulseras 




u 


0 IV 


Compramos 
Vendemos 

Arreglamos todo tipo de Joyas 
CadenaS Contamos con un Buen Surtido de 
Dijes Pulseras y Baterias para Relojes 

Habri di Dialuna pa Diasabra 
9:00am pa 1:00pm y di 2:00pm - 6:00pm 


Nos ta graba 
tur sorto di 
articulo 
di metal 
yama of 
bishita nos 


BACHUÉ 


JOYERIA 

COMPRA Y VENTA 

mn 


Tanki 

Leendert 178-A 
Tel: 587 3940 
Fax: 587 2478 
Cell 592 9055 
ema//: adalbertovilla@live.com 



mgepo^ 
palabaySecabo 
Pañanan! 

Pasa y Laganan na: 

AQUA 

^ LAUNDRY 
Habri di Dialuna pa Diasabra 
7:30am non stop 7:30pm 
T Diadomingo de 9:00am - 1:00pm 

Tel: 587 0772 


AQUA 

IJNDkV 



SAN NICOLAS - Diasabra marduga un persona atento 
a nota cu den e caya na altura di Wintergarden na San 
Nicolas, un homber a maltrata un señora fuertemente 
cu golpi. 

E señora tabata grita pa ayudo debi na e golpinan cu e tabata 
haya. Patruya di San Nicolas a presenta na e sitio y a nota 
cu e señora tabata herida. A pidi asistencia di ambulance pa 
atende cu e victima. E dama no kier a entrega keho contra di e 
homber, y polis a duna e homber un bon scual. 

Motociclista a 
accidenta despues di 
a dalcacho 


SEROE BLANCO - Diasabra anochi riba e caminda di 
Seroe Blanco na altura di Friomax un motociclista di 
Harley a dal contra un cacho. 

E homber a slip y dal su curpa abou basta duro despues cu un 
cacho a crusa su dilanti. E Harley a slip bay para algun meter 
leu. Polis a presenta na e sitio. Personal di ambulance a yega 
pa atende cu e victima herida. 

Turistanan a wordo horta 


MATIVIDIRI - Un pareha turista Mericano pas- 
ando nan vakantie na Aruba den nan luna di miel 
a dicidi di sali conoce e isla. Durante e rond trip cu 
e compania di tour, nan a laga nan pertenencianan 
den e jeep. 

E grupo di turista a baha bay abou na e lama cu tin bou 
di e barancanan pariba di Bushiribana. Ora nan a regresa 
bek, nan pertenencianan a somenta, e.o. cartera cu placa 
aden, credit card y mas cos di nan. 

E pareha den nan luna di miel a keda tristo con nan cel- 
ebracion ta fracasa di bira victima di ladronicia. Polis a 
presenta y asina tuma datonan di e caso aki. 

Pelea a termina cu varios detencion 




NOORD - Diasabra mar- 
duga na e parkeerplaats 
patras di ex Señor Frogs 
patruya a topa cu un 
pelea. Polis a presenta na 
e sitio y di biaha a drenta 
den accion. 

Entre esunnan cu a bringa, 
un cabayero tabata tin un kap 
serio na su cabes y bou in- 
fluencia tabata hunga un rol 
tambe. Polis a logra detene e 
agresornan, mientras cu per- 
sonal medico di ambulance a 
presenta na e sitio pa atende 
cu e victima. 4 persona a keda 
deteni y transporta pa warda. 

Chauffeur 

a dal su 
auto 
contra 
cura di 
cas 


ORANJESTAD - Diasa- 
bra marduga habitante 
di Laurens Costerstraat a 
scucha un zonido fuerte. 
Ora cu nan a sali pafo, nan 
mira un auto a dal contra 
un cura di cas. 

E personanan den e auto ta- 
bata morto na soño. Nan no 
tabata sa cu nan a accidenta 
y e auto tabata cendi. Polis 
a presenta na e sitio. Nan 
a logra lanta e chauffeur y 
e pasahero for di soño. E 
chauffeur tabata bou di in- 
fluencia di alcohol. E daño 
tabata minimo. 

INCLUDED 


























BJHDW 


DIALUNA 5 DECEMBER 


m LOCflL 


Pronostico di tempo 


Tempo: 

Parcialmente nubia y no ta 
spera yobida di importan- 
cia . 

Temperatura maximo 31 
grado Celsius y tempera- 
tura minimo 26 grado Cel- 
sius. 

Solo lo baha awe nochi 


06:13pm y lo sali mañan 
mainta 06:48am. 

Biento: 

For di direccionan entre 
noordoost i oost- zuidoost 
i modera te basta fuerte; 
forsa 3 te 5 (12 te 39 km/ 
ora, 7 te 21 nudo). Den dia 
fuerte den rafaga; forsa 6 


(40 te 50 km/ora, 22 te 27 
nudo) . 

Situacion general di 
tempo: 

Den proximo 24 ora exten- 
sion di un area di presion 
halto lo domina tempo 
den nos region treciendo 


aire relativamente seco. Pa 
e motibo aki no ta spera 
yobida di importancia riba 
isla di Aruba. 

Condicion di lama: 
Olanan di lama lo ta for 
di direccion noordoost cu 
haltura di 3 te localmente 
5 pia. 





FCCA ta huur cas adapta pa cuido situa na Cura 

Cabay na Stichting HOPE 



ORANJESTAD - Recientemente Fundacion Cas pa Comunidad Arubano FCCA 
a firma un contrato di huur pa su edificio (cas) situa na Cura Cabay cu Sticht- 
ing HOPE, Helping Our Precious Elderly Foundation. Stichting HOPE,bou di un 
maneho nobo, lo huur e edificio na Cura Cabay, conoci antes pa e cas blauw, cas di 
difunto Ho Sin Loy, cual cas ta adapta pa por cuida nos grandinan. 

Despues cu pa algun tempo e cas tabata ge-huur cu un otro organisacion cu a duna e servicio 
aki y despues pa un tempo cortico pa Wit Gele Kruis, FCCA a ricibi e peticion di Stichting 
HOPE cu tabata hopi interesa pa por expande nan servicio di cuido na nos grandinan. Ya 
Stichting HOPE ta opera den un otro cas na Tanki Leendert y esaki ta completamente yen. 
Señora Miranda Pilage y señor Oslwald Trimon ta pesnan cu tin e maneho awor di Stichting 
HOPE. Personanan cu amplio experencia den cuido, y specialmente cuido di hende grandi, 
door di a haci e trabou aki pa varios aña na Hulanda. Pa FCCA ta di sumo importancia cu e 
huurdo di su cas nan adapta pa e meta aki y lesnan cu ta bay duna e servicio ta riba un nivel 
halto den e ramo. Cuido di nos grandinan ta un trabou nobel, no facil, pero cu si mester wordo 
haci bon y responsabel. E biaha aki Wit Gele Kruis a yuda FCCA cu evaluacion di e Stichting 
aki prome cu a dicidi pa bay over na firma e contract. Señora Pilage y señor Trimon tabata 
hopi entusiasma na momento di a compromete cu FCCA pa huur e edificio y tabata pura pa 
a cuminsa cu e servicio di cuido. Wit Gele Kruis a compromete pa haci control di e calidad di 
cuido cu ta bay wordo ofreci pa Stichting HOPE 

Durante e añanan FCCA a tuma nota cu tin bastante peticion pa casnan pa nos grandinan, y 
tambe pa cupo den e casnan di cuido. Ylogicamente esey ta sosode door cu e hende ta biba mas 
aña. E asina yama “Vergrijzing”. E fenomeno aki a pone FCCA bay concentra tambe riba e tipo 
di proyectonan asina. Un di prome proyecto den e estilo aki ta situa na Paradera. Tambe den 
e proyecto aki tin un cas di cuido, na unda varios di nos ciudadano 60 plus ta biba y ta ricibi 
cuido pa un instancia. FCCA tin por lo menos dos di e tipo di proyecto aki den fase di inicio. 
E contracto di huur di e edificio a wordo firma pa e directornan di FCCA, Señor Peter van 
Poppel y señora Maria Cristina Laclé y pa Stichting HOPE Señora Miranda Pilage y señor 
Oslwald Trimon. FCCA kier a desea Stichting HOPE tur clase di exito cu e maneho di cuido 
den e cas na Cura Cabay. 

Jordy Tromp: 

Mi ta spera algnn dia conoce un Aruba cu ta mas critico 


UTRECHT - Un otro dia, un otro entrevista cu un 
studiante Arubiano na Hulanda. 

Den edicion aki e hobenjordy Tromp ta conta nos 
di su estudio den e area di Comunicacion na Gron- 
ingen y con Hulanda a cambia cierto opinionnan 
cu e tabata tin tocante su isla. 

E hoben, cu tambe a cambia carera algun biaha prome cu 


mente hopi balor, tambe 
pa cuestiona cosnan y no 
wordo influencia di biaha 
pa locual nan ta scucha na 
radio, television, corant 
etc. Mi ta spera hende siña 
bira mas cntico” 

Tin diferente exito 
Tromp, tambe ta di acu- 
erdo cu hopi otro studi- 
ante den e sentido cu e ta 
pensa cu sali di Aruba ta 
algo sumamente necesario. 
Sinembargo, e ta pensa cu 
exito y crece como persona 
no necesariamente kier- 
men bay universidad y ob- 
tene un titulo. 

E ta subraya “Algo tambe 
cu mi ta kere ta super im- 
portante ta e echo cu edu- 
cacion ta algo sumamente 
amplio, e no specifica- 
mente ta nifica academic 
achievements, pero e por 
ta cosnan chikito tambe 
manera crece as a cultur- 


ally sensitive person com- 
rondiendo mas kico un 
ende ta purbando di bisa 
bo y no bula traha conclu- 
sion di biaha.” 

Otro cos cu e hoben ta 
pone enfasis riba dje ta e 
sosten emocional di may- 
or. E ta bisa cu esey ta algo 
sumamente importante. 
“Pa mi prome añanan na 
Hulanda mi ta kere e sos- 
ten emocional di mayor- 
nan ta sumamente impor- 
tante, den mi caso mi no 
ta kere mi lo a yega mesun 
leu cu mi a yega si no tawa- 
ta pa e esfuerso di mi may- 
ornan. No solamente fi- 
nancieramente pero tambe 
emocionalmente pa haci 
ami e persona fuerte cu mi 
ta awe, cu a yuda mi realisa 
den momentonan dificil 
na Hulanda cu “Het komt 
altijd wel goed” tur loke 
wordo poni riba bo camin- 


da bo tin cu zet e om den 
un experiencia pa siña di 
dje y crece como persona 
y pa esey mi ta enorme- 
mente gradicido na ambos 
mi mayornan.” 



el a dicidi kico e kier a haci 
ta conta: 

“Crece na Aruba di ber- 
dad ta un bentaha, ta den 
un ambiente multicultural 
ta haci bo mas sensitivo pa 
otro cultura. Pero con cu 
bay bin bo ta lanta memey 
Arubiano y e Dominican- 
onan, Colombiano, etc. e 
‘buitenlanders’ nan. Ora 
bo yega Hulanda, diripi- 
ente abo ta e stranhero y 
bo ta mira cosnan di un 
otro manera. Mi a siña 
aprecia y ta agradecido cu 
mi ta papia cuatro idioma, 
compara cu mi compa- 
ñeronan di klas cu tin ora 
ta papia un of dos so. Hopi 
biaha bo ta scucha henae 
papia di con tin ora mae- 
stronan di scol ta un poco 
inhusto cu studiantenan 
stranhero, bo ta kere e ta 
djis cosnan cu hende ta 
bisa pero despues e ta pasa 
cu bo. Na un momento, 
mi a fada di e Hulandes 
y mi a bay haci un carera 
na Ingles pasobra con cu 
bay bin, despues cu bo tin 
tanto tempo na Hulanda y 
bo debe ta halto bono kier 
bay Aruba bek man bashi” 
Cambio di mentalidad 
Bon Dia Aruba a puntra 
Tromp, con e ta mira su 
isla awo cu e tin algun aña 
ta biba afo. 

E hoben ta remarca cu el 
a siña comprende cu tin 
hopi cos na Aruba cu no ta 
facil pa cambia. 

“Antes mi tabata wak hopi 
hende ta logra cosnan 


grandi y mi tabata pensa 
cu cosnan asina ta mus- 
tra leu. Pero ora mi a laga 
Aruba mi a bira hopi mas 
critico di decisionnan cu 
mi ta tuma. Na Aruba, bo 
ta biba cu bo mayornan y 
tin hopi cos cu bo ta laga 
pasa. Na Aruba caba mi 
tabata tin hopi respon- 
sabilidad, sinembargo na 
Hulanda realmente mi a 
madura. Mi ta pensa hopi 
prome cu mi forma un 
conclusion over di algo. 
Awo mi ta mira mundo 
manera un ‘playground’. 
Tin asina hopi cos cu bono 
sa y e oportunidad pa siña 
ta mfinito. Tin tanto hen- 
de y tanto cultura, tanto 
religion. Na Aruba cos- 
nan ta cambia, djis cu nan 
ta cambia riba un manera 
mas poco, poco. Hopi cos 
na Aruba ta simplemente 
cosnan cultural. Mi spe- 
ransa ta cu hende na Aruba 
cuminsa mira educacion 
manera algo cu tin suma- 





Christmas 
Local Menu 


ETEAK é CHOP HOLTSE 










n 


Opon ni^htlyfrom 5:30pm to tlpm 
For resorviitionç please call 523-6195 
or 90 ta lgsmilhs.com 

Located in Qranjestad, 
nexl to crysfal casino 

Find u& o-n ffrcobook.com /LG5«iith5tMk 
fflgismiths I IRenAnjba 


Appetizers 

' Cr&amy shrimp chowcter, $moked bacon bHs 
and bread filet 

+ Stow tooked pork slronlder on rustic bread r topped 
pireapple chutney, cherry caviar and fresh cilantro 

* ChristfTias garden salad, mix lettuce, red onioa cucumber. 
CarrutS, dried bérries, walnuts, $trawberhes and 
balsamk dnessmg 

Main course 

- GriNed catch of the day, topped with creamy seafoocf 
gratin and canefriéd baby succhini and yéJlow squash 

* Natale dish, grilled Uirkey breast in gravy, slowccwked 
Christmas ham r aistic rosemary potatoes 

and cneamy green beans in parmesan ch^se 
+ Blackened chicken wit h truffle mash polato 
and cinnamon caramel plantain 
' 6oz beef tenderioin, herb rice and creanty gre^n bean$ 

Des$ert 

- Bolo bomacho 

+ Barana bread pudding wtth vaniila ice cream 
and caramel sauce 
+ Classic créme brutee 

- ChocoJate cake with a berry reducUon 


Afl.70 


Movemher Z8 tlll December 2Z 
from 5:30pm till llpm 
Forgroupof 8 or tnore 

Lizmaury Kock a gana rifa di auto di Fundacion Sonrisa 


ORANJESTAD - Na Garage Cordia a tuma luga un 
bunita evento diasabra anochi, cu un showroom com- 
pletamente yen di hende, pa saca e feliz ganado di e 
auto cu Fundacion Sonrisa a rifa. Pa e anochi aki a con- 
ta cu bishita di Sinterklaas y su Pietnan, meymey di un 
“Christmas Town” crea special pa e ocasion aki. 

Angelique Perez-Kelly, coordinado di Fundacion Sonrisa a 
duna di conoce cu e actividad aki a ser teni riba Dia Inter- 
nacional di Personanan cu Limitacion. Di tempran caba tur 
hende a yega y a cuminsa prepara e mesanan. A duna e clien- 
tenan e oportunidad pa trece nan productonan y cuminda pa 
bende. Tur hende tabata pendiente pa e rifa di Sonrisa. Tabata 
prome biaha cu nan ta tene un rifa di un auto y el a bay di un 
forma tremendo. 

E ganado ta Lizmaury Kock di Casibari # 13-C, cu no por 
tabata presente pasobra e tabata trahando e momento ey, pero 
su mama a ricibi e premio pe. Nan a yam’e mesora pa dun’e 
e sorpresa cu el a gana e auto nobo aki. 

“Nos ta hopi contento cu tur cu a contribui. E placa ta pa nos 
por sigui duna servicio, duna e miembronan e servicio cu nos 
ta ofrece. Pa e miembronan tin un sonrisa riba nan cara. Nan 
tabata full pendiente pa e bendemento di e rifa y p’esey ta 
bunita pa mira cu nan mes tabata enfoca riba e bendemento. 




Nan ta Sonrisa, sonrisa ta di 
nan, no ta di nos”, asina Per- 
ez-Kelly a expresa. Pa loke ta 
e trato cu nan a ricibi di Ga- 
rage Cordia , el a bisa cu esaki 
tabata sublime. 

Vanessa Hollander, encarga 
cu e departamento di Benta y 
Mercadeo di Garage Cordia a 
duna di conoce cu esaki taba- 
ta un celebracion cu pa hopi 
luna nan tabata preparando 
hunto cu Fundacion Sonrisa. 
A scoge e fecha special aki 
cual tabata Dia Internacional 
di Personanan cu Limitacion. 
E meta di Sonrisa tabata pa 


rifa un auto y conhuntamente 
nan a traha riba un plan. Du- 
rante mas o menos 8 luna, 
tur e miembronan di Sonrisa 
a yuda bende e bukinan. 
Garage Cordia semper ta para 
cla pa yuda tur instancia y den 
e caso aki nan ta hopi con- 
tento cu Sonrisa acerca nan. 
Ya caba nan a pidi pa otro aña 
tene e evento aki tambe cual 
tabata un exito total, Vanessa 
Hollander a fmalisa bisando. 

Garage Cordia Aruba a habri 
su portanan na juli 1965 cu 
solamente 10 auto den stock 
y algun mil dollar na piesa. 


E compania a crece y desar- 
oya su mes bou liderazgo y 
cu e vision di Hans Schnog, 
te bira un di e agencianan di 
auto mas grandi na Aruba, 
den cual a bende mas di 25 
mil auto den e añanan cu a 
transcuri y cu miyones di 
piesa den stock. 

Na aña 2005, Garage Cordia 
Aruba a habri su portanan 
den e edificio nobo na Ca- 
macuri, dunando nan mucho 
mas espacio pa por sirbi cli- 
entenan miho, cu mas fac- 
ilidad y den un forma mucho 
mas eficiente. 



cantidad chiquito 



cantidad grandi 


■ islandi 
ifmance 


00-yáon contO' acfXhp/ 


J.G. Emanstraat No. 96, 523-4848 • De la Sallestraat No. 65, 583-4843 
Rockefellerstraat No. 2, 583-5556 • Tanki-Flip No. 82, 583-4800 

www.islandfinancearuba.com ra Island Finance Aruba Q^TAruba 

'Suheto na aprobashon di credito i verificashon di documentos. 

$ 12,000 





WONDERLAND 


DECEMBER 1-22, 2016 


WIN A SHARE OF 

$12,000 IN INSTANTCREDITI 

Drawings each Thursday at 

9pm, 10pm, llpm ond Midnight. Four winners each weekl 

Eorn entries daily with slot and table play 





Minister Arthur Dowers ta apoya mas intercambio entre huristanan 


ORANJESTAD - Recientemente a tuma 
luga e di dos “Juristenmiddag” (atardi 
pa huristanan) den aula di Universidad 
di Aruba. Ta trata aki di un encuentro 
pa huristanan local organisa cu e meta 
di hiba dialogo riba un tema di interes 
comun. E tema pa e sesion di diabierna 
ultimo tabata “Tin deseo pa un revision 
di e constitucion?” 

Minister di Husticia, mr. Drs. Arthur Dow- 
ers a efectua apertura di e sesion. E1 a expresa 


su deseo pa cu e continuidad di e evento aki, 
pero tambe cu lo por bin mas sesion pa aña. 
Entre otro el a menciona e tema “peso/largura 
di strafnan”, esta si strafnan mester ta mas lar- 
go of mas cortico, si mester haci cambionan 
den e leynan y ki cambionan lo mester haci. E 
huristanan ta pensa cu e cambio di largura di 
strafnan lo por tin un influencia positivo riba 
e nivel di criminalidad na Aruba, o sea lo por 
reduci criminalidad? 

E mandatario a expresa cu tempo cu e tabata 



Q' 500fc| r: 


DISCOUNI 

DRU GSTORlHI 


Semper e miho prijs den marca superior 

Habri dialuna pa diasabra 10am-7pm , ^ 


DAKOTA SHOPPING PARADISE 

Avenidn MiNo Croes 51 - Lofcaal 2S 




SAWEX DEO ROLL OW! 50 ML 


WIVEA SGFTCREME 75 ML AJAX CLEAWER 1.25 LITER 


BEST DEAl 


PACK 


MEGA 


BEST OEAL 


BEST DEflL 


SUN CLASSIC MEGAPACK 
DISHWASHCR TA8LETS 


OLAZ FAOAL WIPES GHIETTE SlMPLY VCIMUS 8 PC 


E productonan aki ta un parti chiquito di nos assortimento grandi! 

encarga cu e cartera di ense- 
ñansa, e tabata preocupa pa 
e hecho cu no tin suficiente 
debate social tocante loke ta 
tuma luga riba tereno huridi- 
co den e comunidad. P’esey 
mes, e di prome, y awo e di 
dos Juristenmiddag ta conta 
cu su entusiasmo, apoyo y 
sosten pa cu su continuidad 
y ampliacion di discusion y 
topiconan. E1 a bisa cu e ta 
spera di mira den medionan 
di informacion riba e con- 
tenido di e presentacion y 
discusionnan cu a tuma luga 
pa motiva e combersacion 
comunitario. 

Minister Dowers a gradi- 
ci Universidad di Aruba y 
George Croes pa e iniciativa. 
E1 a comenta cu e topico cu 
a scoge pa e encuentro e bi- 
aha aki tin diferente angulo 
y e punto di bista ta cambia 
sigur dependiendo kende ta 
envolvi. 


Minister Dowers a desea tur 
esunnan presente un atardi 
fructifero y a enfatisa cu e 
lo kier mira pa aña diferente 
sesion di Juristenmiddag 
y cu mas informacion riba 
temanan relevante ta wordo 
comparti cu comunidad. Es- 
aki sigur ta yuda tambe inicia 
e discusion den comunidad 
basa riba temanan huridico 
di interes general. 

Brazil Taekwondo Stichting a sali best team di e campeonato 

nacional di San Nicolas 



ORANJESTAD - Diasabra ultimo a tuma luga e ultimo 
campeonato nacional organisa pa San Nicolas Tae- 
kwondo Center bou guia di Master Eric Barry. Aaron 
Jacobs a registra e team di Train Hard Fight Smart di 
Brazil Taekwondo Stichting. E la registra e team cu al- 
gun cara nobo cu a subi e veld di combate pa prome y di 
dos biaha y asina a duna nan e oportunidad di demostra 
nan habilidad. 

Joshua Klabér a score un biaha mas na e campeonato nacional 
di San Nicolas Taekwondo Center aki y a duna un bon bataya 
den e categoria di cadet y asina e la wordo scogi como miho 
bringado. E team elite mes ta descansando te cu dia 23 di de- 
cember pa asina nan cuminsa prepara pa aña 2017. 



Brazil Taekwondo Stichting a cera aña 2016 cu e campeonato 
di San Nicolas Taekwondo Center cu un team dinamico 
cu a consisti di e siguiente atletanan; Eijah Mackay, Danon 
Delamore, Joshua Klabér, Lixsandra Bello, Diziara Ponson, 
Dilon Brown, Qvion Lints y Marylinn Fradl. Brazil Tae- 
kwondo Stichting ta contento cu e team cu a wordo forma pa 
Aaron Jacobs kendenan a bringa y a logra bay cu e Best Team 
Cup. 

Pabien pa e atletanan di parti di e directiva di Brazil Taekwon- 
do Stichting cu e logronan grandi aki. 

Brazil Taekwondo Stichting a sali best team di e 
campeonato nacional di San Nicolas 

Sherwin- Williams 

L. G. Smith Blvd 120 Boegoeroei 85D 

Oranjestad, Aruba Noord, Aruba 

Ph (297) 588-2211 Ph (297) 587-7788 

Torneo Heineken femenino fastpitch: 


Aruba Bank Lady Tigers a derota Tanki Leendert Girls pa keda 

solido na segundo luga 


ORANJESTAD - Torneo Heineken fast pitch femenino 
a continua riba veld di Dragon Hitters. 

E fuerte ekipo di Aruba Bank a mustra solido riba tereno tras 
di tremendo picheo di Mandy Angela kende a wordo releva 
pa Rudlyn Ras y asina sigura un victoria. Mester accentua cu 
Tanki Leendert Girls a pone presion desde prome inning an- 
otando 2 careda. 

Aruba Bank Lady Tigers a anota 7 careda, dal 8 hit y a comete 
2 eror. Tanki Leendert Girls a anota 2 careda, dal 3 hit y a 
comete 2 eror. Rubia Ras kende a wordo releva pa Elianne 
Kock, a resulta pitcher perdedo. Miho batiadonan pa Aru- 
ba Bank ta Riangela Flanegin 3-3, Yonina Sint Jago, Ilajay 
Tromp, Nikkaela Jacobs tur di 2-1, Rudlyn Ras y Carienne 






Brete di 3-1. Pa Tanki Leendert Girls a destaca na plato den causa perdi Mildred Kock 3-2, 
Emileen Kock 1-1. 

Cu e victoria aki Aruba Bank a posiciona su mes solido na segundo luga cu 3 victoria y 1 der- 
ota. Tanki Leendert Girls tin 1 victoria y 3 derota. Softball fast pitch den pleno desaroyo. 


Aruba Softball Bond: 


Jaguars a baha fuerte riba Rebels pa 
mantene nan invicto 4-0 



ORANJESTAD - Diabierna anochi e torneo 
Heineken a continua riba veld di Dragon Hit- 
ters. E ekipo di Jaguars, kende ta e ekipo in- 
victo ainda a bolbe gana pa pone su record 
4-0. 

Jaguars desde prome inning a probecha di algun 
eror den combinacion cu hitnan oportuno pa habri 
e wega for di otro anotando 5 careda. Jaguars a an- 
ota 16 careda, dal 10 hit y no a comete eror. Rebels 
un ekipo hopi hoben den desaroyo no a logra anota 
careda, a dal 1 hit y a comete 4 eror. 

Miho batiadonan pa Jaguars tabata Shalomi v/Uy- 
trecht 1-1, Melissah Daniel y Jennysela Tromp 
ambos 2-2, Cathleen Geerman di 1-1, Ahira Igna- 
cio di 2-1, Milvienne Henriquez y Zuleika Peña di 
3-1. Pa Rebels Zjaika Kock ta conecta e unico hit y 
ta bay di 2-1. □ 

Fraccion diAVP: 

Caso di cobra juffrouw di scol ta otro prueba cu mep ta bisa un cos y haci otro 

E caso cu MEP a priminti di yuda e juffrouw di scol cu a hay’e den problema cu su doño di trabou por nada (“pro deo”), 
pero despues a manda cobra e juffrouw mas cu 30 mil florin, ta un otro ehempel con MEP ta bisa un cos y haci otro. E ta 
otro prueba di e hipocresia di MEP cu ta haci cu niun hende por confia MEP. (#bo no por confia MEP). 



Integridad 

E comportacion di MEP ta 
bay contra tur norma di in- 
tegridad, pasobra e ta viola 
e principionan di actua re- 
sponsabel den tur situacion, 
ta confiabel, semper, por 
splica pakico a tuma tur deci- 
sion y keda consistente sem- 
per. Esaki ta normanan cu sa 
uza den husga si un hende of 
organisacion a actua integro 
of no. Esakinan ta e mes un 
normanan cu e partido MEP 
a uza algun aña pasa den un 
documento yama “Haci loke 
ta corecto tambe ora niun 
hende ta wak.” (“Integriteit: 
het juiste doen ook als nie- 
mand kijkt”.) 

MEP a presenta e documento 
aki cu nan mes a traha como 
critica riba loke nan a con- 
sidera falta di integridad den 
gobernacion na Aruba. Awor 
MEP mes, den oposicion ta 
actua completamente contra 
di e normanan cu nan mes a 
fiha. Pasobra den e caso di e 


juffrouw di scol MEP a viola 
tur e normanan cu nan mes 
a menciona den nan docu- 
mento. E hipocresia di MEP 
di bisa un cos y haci otro a 
keda demostra den e echo cu 
MEP a priminti di yuda e juf- 
frouw den su caso contra su 
doño di trabou “por nada”, 
pero despues a manda cobr’e 
un suma masha halto mes. 
Den e caso aki atrobe MEP 


no a actua responsabel, trans- 
parente, MEP no por splica 
nan comportacion y MEP 
no a actua consistente. MEP 
a cambia completamente e 
promesa di “por nada” den 
un recibo inespera di mas cu 
30 mil florin. Pa colmo, den 
e documento cu MEP a pre- 
senta riba integridad MEP ta 
bisa entre otro cu “tin hopi 
polarisacion den politica na 


Aruba cu e consecuencia cu 
tin hopi desconfiansa den co- 
munidad mes. 

Politiconan por duna un bon 
ehempel cu lo haci cu otro- 
nan lo sigui e bon ehempel 
aki. Ta pa e motibo aki nos 
(MEP) ta tuma e iniciativa.”E 
caso di e juffrouw sigur no ta 
un bon ehempel di integridad 
y di actuacion responsabel, 


transparente y consistente. E 
no ta un ehempel cu Bo kier 
pa otronan sigui! MEP com- 
pleto como partido sinem- 
bargo ta defende e actuacion 
aki di priminti ayudo “por 
nada” anto manda cobra un 
suma haltisimo despues. Es- 
aki ta integridad segun MEP! 
Fraccion di AVP ta condena e 
actuacion insincero y e com- 
portacion hipocrita di MEP. 
E falta di integridad di MEP 
ta demostra un biaha mas cu 
MEP awe ta bisa un cos pub- 
licamente y riba Facebook y 
ta actua totalmente contrario 
ora niun hende ta wak! Ta 
p’esey hende no ta confia 
MEP. 


Integriteit: 

het doen,, ook 

als niemanid 

BEST PRICES EVER 
WE PAY YOUR BBO! 

ALL BANKS WILL BE PRESENT. 

For more detailed information 
please follow us on Facebook. 

DECEMBER 6,7 & 8 - OPEN TIU S PM 


/ 




SUZUKIBALENO 

Fully equipped wilh Airbajgs, ABS, Aiaim, 
ImmobiliTer and Bluetraih ConnecltviCy 


SUZUKICIAZ 

Fully equipped with Airbags. A&S.AJarm, 
Immobiber and BiuetwBi Connecliwty 


Addre&s: Sabana Blanco 35, Otanjestad, Artiba 
Tef: (+297)583-9800 * Fax: (+297)583-9660 
E-maif: infc@Ljhimatearucar.comi 
www.suzukicaribbean.oom * facebook.conVSuzukiAnjba 


SUZUKIIGNIS 

Rilly equipjKd with Airhags. AB$, Alarm, 
Immobifeer and Bluetootti Connectivrtv 


To g^ppjy fof fmarvcing please brmg 3 valsd dfiver^s license,. 
last 2 salary slips and an ernployer's neference tetter. 

A22 |BISTA POLITICO 


Benny Nisbet (PPA): 

Cambio climatologico y aumento di nivel di 
lama merece mucho mas atencion di 
gobierno, parlamento y nos sociedad 

ORANJESTAD - Ultimo simannan pueblo di Aruba a wordo confronta cu varios 
fenomeno unda yobida a larga un impacto negativo riba nos pueblo. E prome cu 
PPA ta referi na dje na e horcan Matthew cu su rabo a afecta Aruba su beachnan. 
No cabe duda cu e bista di nos ‘beachnan’ no tabata uno positivo y el a ‘shock’ nos 
pueblo visiblemente. 


Union entre Otmar y Andin 
ta wordo cualifica como: 
“soort zoekt soort” 



ORANJESTAD - Un splicacion chikito di e similaridad 
entre Otmar Oduber y Andin Bikker como politico 
probechador. Un pregunta cardinal cu Pueblo di Aru- 
ba mester haci su mes ta, si tin un diferencia entre e dos 
partidonan di Otmar Oduber y esun di Andin Bikker. E 
contesta ta no! Tur dos ta neo-liberal. 


Despues Aruba a caba di pasa 
den e yobida ‘torencial’ cu a 
causa daño na hopi cas y ne- 
goshi di nos pueblo. Atrobe 
esaki tabata un ‘shock’ pa 
nos pueblo, pasobra no sola- 
mente e sitionan conoci a 
wordo afecta pero hopi cas y 
negoshi cu nunca a confron- 
ta e daño cu awa di yobida 
por causa a haya nan mes cu 
e dolor aki. Pueblo ta pendi- 
ente un stimacion di e daño 
aki? 

P’esey PPA un bes mas kier 
referi na un fenomeno cu ta 
e c cambio di clima’ y e asina 
yama hisamento di nivel di 
lama cu ta un peliger grandi 
pa mundo y special cierto si- 
tio hopi abao. No kabe duda 
cu den Caribe nos tin varios 
isla incluso Aruba cu tin su 
parti abao y cu por wordo 
seriamente afecta pa un de- 
saroyo di 'rising sea levels’. 
PPA ta keda preocupa paso- 
bra nos gobierno a solamente 
participa na un evenemento 
internacional cu tabata mas 
pa Min Pres crea un ‘show’ 
di su mes, pero no a pre- 
senta un maneho serio pa 
limita eventual daño di nos 
Isla den futuro. Nos mester 
realisa cu si keda warda ora e 
tuma luga, e lo no ta manera 
e situacion unda por a busca 
santo y drecha nos beach- 
nan unda por a pomp awa y 
bida ta simplemente conti- 
nua. E momento cu nos larga 
mucho tempo pasa Aruba ta 
perde e periodo den cual por 
a inverti den infrastructura 
pa limita e posibel daño den 
futuro. Lamentablemente e 
gobierno cu tanto pretension 
no a presenta un maneho se- 
rio al respecto. 

PPA ta di opinion cu 
E ‘show’ cu Min Pres 
Mike Eman a duna riba 
e tereno aki mester ivor- 
do transforma den un 
maneho serio y profundo 
con nos como isla den 
Caribe lo implementa 
nos maneho pa frena e 
posibel daño den futuro. 



¥ 

Sin haci esaki Aruba ta sim- 
plemente sinta warda pa lo 
mas pio pa tuma luga. Cien- 
tificonan den mundo a cum- 
insa cualifica cu sigui cu e 
custumber di manda C02 
den aire anto incontrola ta 
nifica contribui ‘wowo habri’ 
na fmal di humanidad. E lo 
inicia ora cu varios isla den 
pacifico y den Caribe bay sea 
parcialmente of completa- 
mente bao di awa e lo nifica 
cu e pueblo lo mester busca 
otro destinacionnan pa muda 
y crea un bida. Pero e no ta 
termina eynan, pasobra tant- 
en cu nos keda depende di 
‘fossil fuels’ anto keda manda 
C02 den aire. Esaki lo causa 
cu esaki lo cuminsa afecta 
paisnan grandi tambe y e es- 
pacio pa e ser humano por 
biba lo cuminsa bira hopi y 
hopi mas chikito. 

E problematica di acep- 
ta ser humano di otro 
pais lo bira ainda mas 
comun y e por bati na 
nos porta tambe, no pa 
nos acepta otro pero si 
nos no haci nada. 


Aruba lo por perde locual ta 
nos industria di turismo cu 
otro palabra nos pilar cu ta 
duna nos, nos entrada pa nos 
biba y lo pio ta cu lo por yega 
e dia fatal cu un gran mayoria 
di nos pueblo lo opta pa biba 
den exterior pasobra lo no tin 
un pilar turistico pa duna en- 
trada na nos pueblo mas. 


PPA ta keda accentua e prob- 
lematica aki, pasobra PPA ta 
convenci cu ‘climate change’ 
y ‘rising sea levels’ lo mester 
forma parti di e ‘agenda na- 
cional’ di Aruba y di Reino. 
Aruba a firma e acuerdo/ 
tratado di Paris ki dia esaki lo 
wordo trata den parlamento 
di Aruba? 

Ki dia pueblo di Aruba lo 
ricibi un splicacion di su 
contenido? Ki dia gobier- 
no di Aruba lo presenta un 
maneho basa riba esaki na 
parlamento di Aruba? Ki dia 
su contenido lo wordo trata 
den parlamento di Aruba? 
Ki dia pueblo lo tende con 
atende esaki lo afecta nos 
presupuesto di pais Aruba 
algo cu e actual gobierno a 
core pe hopi tempo. Aruba lo 
mester 'wake up & smell the 
coffee.’ 

E proximo eleccion lo ta un 
oportunidad pa atende tur 
problematica pendiente. E 
maneho y solucion di PPA pa 
cu e ‘cambio climatoligico’ y 
e 'rising sea levels’ lo bay ta: 

A. Pone e asunto aki riba 
‘agenda nacional di pais 
Aruba. (Cual lo ensera dis- 
cussion riba e materia aki 
den Conseho di Ministro , 
parlamento di Aruba y den 
pueblo mes cu diferente ngo’s 
y partidonan politico interesa 
riba e materia aki.) 

B. Nombra un comision di 
experto cu lo haci un estudio 
riba e tereno aki. 

C. Cuminsa pone un suma 
riba presupuesto nacional di 
Aruba anualmente. 

D. Intercambia cu Hulandes 
encuanto uzo di experticio 
Hulandes riba e materia aki. 
Di presenta na pueblo kico 
esaki lo por costa pueblo esta 
e maneho/esfuerso pa limita 
daño denfuturo. 


PPA ta preparando pa ta par- 
ticipante den e discusion na- 
cional necesario aki! Un dis- 
cusion cu e actual gobierno 
di Aruba y e actual constela- 
cion di parlamento di Aruba 
visiblemente a core pele. 


Karel Maduro (MEP): 


Nan ta kita poder di gobi- 
erno y pone den man di nan 
negoshinan. Andin a cambia 
ley pa mas proveedor di tele- 
comunicacion establece nan 
mes na Aruba. Pagando un 
permiso barata. Ehempel ta 
su compania Digicel y Mio. 

Minister Otmar a huur 
logo di Aruba cu compania 
Demox di su amigo Ralph 
Maduro. Otmar a privatisa 
ATA pa lanta un ATA Bank, 
caminda cu tur concierto ta 
wordo coordina por medio di 
negoshinan y/of di otro part- 
nernan di Otmar. 

Parti di Directie Luchtvaart 
a wordo privatisa y lanta e 
compania cu director Nilki 
Kock pa cobra cada turista, 
permiso pa aterisa etc. A bini 
cu Parkeermeters y e compa- 
nia di mantencion ta di dje. A 
bini cu kiosco na Linear park, 
na Eagle beach cu ta bao di 
admision di su companianan. 


Tambe cu Otmar a laga cam- 
bia e permiso di Nikki Beach 
pa construi di dos pa tres piso, 
di manera cu e mesun spon- 
sor politico aki por a bende e 
luga pa 6 miyon florin. 

Awor pueblo ta wak con e 
politiconan aki ta pensa y 
funciona. 


Na Hulandes 
nan ta bisa u een 
gewaarschuwd 
man telt voor 
twee”. 


Mester menciona cu Otmar a mata all\ 
inclusive pa yuda su amigo den horeca y\ 
awor Otmarpor haya un sponsor di mas\ 
cuAfl. 200.000pa su campaña politico.l 

Elton Lioe-A-Tjam (ABO): 

Mester frena e plaga di corupcion cu tin e pueblo dividi, intimida y pober! 


ORANJESTAD - Eliminacion di corupcion, ta un di metanan principal di partido ABO. Pa algun hende esaki ta un meta 
no alcansabel, pasobra semper lo tin hende corupto y semper lo tin hende dispuesto pa mira e otro banda, tanten cu nan 
tambe haya algo di e corupcion. Partido ABO ta reconoce e realidad aki y cu tin hende cu ta pensa asina, pero esey no ta haci 
corupcion algo bon of sano. En su esencia, corupcion ta uzando ladronicia pa reemplasa etica y integridad cu desmoralidad. 
Aceptando corupcion manera algo normal, lo nifica cu esun cu tin, semper lo ta mas cu esun cu no tin. 


A pesar cu tur hende sa cu 
ladronicia y corupcion no ta 
bon, papia di of actua con- 
tra dje aki na Aruba, ta tabu! 
Dicon e tema ta asina tabu 
aki na Aruba? Dicon au- 
toridadnan, no kier atende 
seriamente cu e tema aki na 
Aruba, manera ta sosode na 
otro paisnan y otro partinan 
di Reino? Ta pasobra cu kisas 
tin asina tanto ‘big fish’ meti 
aden, cu ta percura cu nada 
por wordo investiga? Ta pa- 
sobra cu kisas tin asina tanto 
intimidacion, cu poco hende 
ta tribi di papia di dje publi- 
camente? Of porta cu kisas 
pueblo lo spanta si e wordo 
confronta cu e berdad? Cu e 
berguensa grandi, ora e wor- 
do confronta cu con grandi e 
problema ta y ken tur ta meti 
den e hortamento social. 

Na Aruba nos conoce po- 
liticonan cu a drenta cu 10 
florin den nan saco, pero cu 
awendia nan ta miyonario. 
Na Aruba nos conoce politi- 
conan cu a wordo condena, 
pero awendia nan ta esunnan 
cu kier duna e ‘bon’ ehem- 
pel y un parti di pueblo ta 
acepta esaki. Pa no lubida di 
esunnan cu a ‘scapa’ (tempo- 
ral) pasobra cierto investiga- 
cionnan a wordo haci di tal 
forma, cu penalmente nan a 
‘ontspring de dans’. Parce cu 
na Aruba un parti di e pueb- 
lo a lubida riba asuntonan 
manera ‘Rapport Koerten’, 
‘Plantation Bay Hotel’, 
matanan di coco di ‘Radis- 
son Hotel’, ‘Srs. Rincon y 
Carvaj al’, ‘WEB -Hedging’, 
‘Black Corridor’ y e chapal- 
eta cu a disparce for di waf. 
Tur esakinan a termina den e 
famoso ‘doofpot’, pasobra tin 
hende ‘niet zo maar iemand’ 
envolvi. 

Aruba a wordo poni dife- 
rente biaha riba un ‘Black 
list’, pasobra algun hende ta- 
bata sirbi nan propio interes 
mas, na luga di e interes gen- 
eral. Varios biaha Aruba su 
nomber a wordo lastra mun- 
dialmente den asuntonan di 
labamento di placa, pa via di 
un grupito privilegia. Pues 
suficiente ehempel cu ta 
ilustra cu corupcion a sali for 
di man aki na Aruba y cu e no 
a beneficia Aruba di ningun 
manera. 

Aruba no mester di ningun 
dia internacional, manera 9 



di december, pa pone aten- 
cion riba corupcion. Tampo- 
co Aruba mester di mas ‘ex- 
perto of rapport’, pa bisa con 
serio e situacion di corupcion 
ta. Tur hende por mir’e y tur 
hende sa cu e ta serio. Aruba 
por sanea su mes y Aruba por 
frena e plaga di corupcion, 
prome cu e dañonan bira ire- 
vocabel. Ainda e mayoria di e 
pueblo Arubano ta culto, in- 
tegro y sa ki ora e tin cu haci 
lo correcto! 

Algun sugerencianan pa 
cuminsa frena e plaga di 
corupcion y enrikecimento 
personal: 

l.Introduci un ley special 
pa combati corupcion y so- 
borno cu sancionnan hopi 
pisa. Esaki lo pone un hende 
cu intencionnan malo pensa 
dos biaha prome e comete e 
delito 

2. Regla den e ley corupcion 
y soborno, cu tur locual un 
funcionario publico haya di 
forma ilegal, lo wordo kita di 
dje y si ta trata di hortamento 
di fondonan publico, cu e lo 
tin cu paga full e suma bek, 
cu interes. No ta importa si e 
lo dura 100 aña 

3. Regla den e ley corupcion 
y soborno, cu un persona 
cu comete un delito asina, 
no por ocupa of eherce un 
funcion publico mas, pa un 
cierto tempo 

4. Regla den e ley corupcion 
y soborno, cu lo publica 


nomber di esun cu comete 
un delito. Asina henter co- 
munidad lo sa kende a en- 
rikece su mes riba pueblo su 
custia 

5.Haci obligatorio pa tur 
funcionario publico den 
posicionnan halto (minister, 
parlamentario, director etc.) 
declara anualmente kico nan 
tin na entrada y pertenencia; 
ó.Publica nomber y e com- 
pensacion di tur comisario 
den companianan estatal y 
publica anualmente e rela- 
tonan di maneho y fmanciero 
di companianan estatal 

7. Percura pa no tin e mesun 
personanan, ocupando dife- 
rente puesto di comisario 
den companianan estatal 

8. Adapta e ley fmanciamento 
di partidonan politico, cu 
mas control y sancionnan 
severo y percura cu esaki 
wordo implementa prome cu 
eleccion y no despues 

9. Cuminsa exigi di parti- 
donan politico un splicacion 
di unda nan ta haya e fon- 
donan pa hiba nan campa- 
ñanan miyonario prome cu 
eleccion; 

lO.Stop di glorifica politi- 
conan. Stop di lubida cua 
politico a causa hopi daño 
na e pais aki. Stop di no mira 
cua politico a bira miyonario 
riba pueblo su lomba. Stop di 
vota pa ‘cos’. 


Luigi Bergen (MEP): > 

Tur famia mester tin awa y 
coriente conecta! 


ORANJESTAD - Pone Man 
na Bo Curason! Tur famia 
mester tin awa y coriente co- 
necta. 

Desvia atencion 

Mike, den su afan pa desvia 
atencion, pasobra otro ministro 
a tuma retiro di su gabinete, a 
dicidi di anuncia cu lo baha prijs 
di coriente, cual ta nada mas cu 
un coreccion. E coreccion ta 
15% pa residencia y 5% pa co- 
mercio. Un fundacion social, 
manera SVGA, SABA, Ambi- 
ente Feliz, Cas Marie, Sonrisa, 
Casa Cuna, Imeldahof lo keda 
sufri di e medida di Mike. 
Aumento 15% di Coriente 
Dia 1 di october 2014 Mike ta 
aumenta e prijs di coriente cu 
15%. E1 a manda Riot Coman- 
do bati hende muhe, mama di 
famia, cu a protesta contra e 
inhusticia aki. Lastima ta, cu e 
motibo di e aumento drastico 
aki ta pasobra Mike de Meza, 
Ministro di Energia, a ‘hedge’ 
tur bari di petroleo pa 100%. 
Un ladronicia historico contra 
di pueblo. A kita e director di 
WEB Aruba N.V. for di trabao 
(pa pone ruman di ministro cu 
a bula afo). E ministro mes cu 
a comete e ‘acto criminal’ aki, a 
‘get away free’. Mehora bisa, el a 
‘get away with murder’, pasobra 

tin casi 10 mil cas na Aruba ta 
sin awa y sin coriente. 

‘Hedging’ ta Causa Desaster 

‘Hedge’ su intencion ta pa paga 
un solo prijs riba un ‘x’ cantidad 
di bari di petroleo (y no tur) pa 
un tempo cortico defini (bisa 
3 luna), aunke e prijs di bari di 
petroleo bira mas caro. Mike a 
haci net lo contrario y a hedge 
(1) riba tur bari di petroleo, (2) 
net ora cu prijs di bari di petro- 
leo a baha drasticamente, (3) 

pa 4 aña largo! E aventura aki, e 
mal decision aki, ta costa pueblo 
directamente 156 miyon florin. 
Riba dje Mike a pone un medi- 
da di 15% riba prijs di coriente, 
cu mester a baha, door cu e prijs 
riba bari di petroleo a baha di 
un promedio di 120 pa 40 dol- 
lar Mericano. E mesun decision 
devastador aki, di hedge 100% 
pa cuater aña, ta pone cu prijs di 
awa no por baha, tampoco. 

Tur cas cu awa y coriente 
Informacion cu nos tin, ta cu 
alrededor di 10 mil cas no tin 
awa y coriente. Nos mester 
haci, todo por todo, pa cada cas 
na Aruba tin awa y coriente pa 
semper. Gobierno como unico 
accionista por tuma e decision y 
yuda cada un famia. 

Nos sa cu N.V. Elmar ta pone 
un meter di prepago, unda 30% 
di e recargo ta bay pa paga debe 
y 70% pa uzo directo. Nos ta 

pidi un reparticion mas social, 
por ehempel di 10%-90%. 
Derecho riba awa (limpi po- 
tabel) ta un derecho humano 
desde 5 di augustus 2010. E falta 
di dje ta un peliger pa nos higi- 
ena, pa nos salubridad publico. 
Nos ta di opinion cu mester re- 
conecta tur meter di awa desco- 
necta. Mester un areglo di pago 
social y guia social directo pa 
uzo di awa na cada famia cu e 
meter ta desconecta. 

Asina MEP ta desea pa cada cas, 
cada famia, tin awa y coriente 
bek, pa semper! 

NDIA 


Partido MEP: 


Metemento di Hulanda tabata un punto di descucion fuerte 


ORANJESTAD - Diahuebs 1 di december, un delegacion di partido MEP a asisti na e “Conferencia Permanente de Partidos Politicos 
De America Latina y del Caribe” (COPPPAL). E delegacion a consisti di Presidente di partido Sr. Gerrit Croes, Secretario encarga 
cu Relacionnan Internacional Sr. Joe Koolman, Comisiarionan di Directiva di MEP Sra. Setty Christiaans-Yarzagary y Sra. Mireille 
Sintjago. 



Durante e encuentro aki cu 
diferente paisnan den Re- 
ino Hulandes conhunto cu 
e organisacion COPPPAL, 
varios problematica a bin 
riba mesa. Notabel tawata cu 
tur presente a trece dilanti 
nan puntonan di desacuerdo 
cu Hulanda. Metemento di 
Hulanda tabata un punto di 
discusion fuerte y e manera 
con Hulanda ta impone, tin e 
paisnan rabia. Tambe a wor- 
do menciona e procedura 
con Gobernador a wordo eli- 
gi y e introduccion di CAFT. 

Representantenan di Corsou 
a splica e situacion actual y a 
mustra con nan a perde au- 
tonomia despues di 10-10- 
10. A apunta algun diferencia 
con cierto proceduranan a 
bay na Aruba y na Corsou, 
entre otro e Status Aparte. 
Locual a wordo remarca 
tawata e hecho cu Corsou a 
ricibi un “schuldsanering” y 
cu pa Aruba esaki no tawata 
e caso, mientras cu pa islanan 
BES tambe a conoce un “ge- 
zonde start positie”. 

Statia a expresa su problem- 
anan grandi cu e ta topa cu 
Hulanda, na unda hasta pag- 
onan salarial cu ta responsab- 
ilidad di gobierno Hulandes 
a wordo para. Presupuesto 
no a wordo entrega na tempo 
y tabata tambe irealistico cu 
a haci cu Hulanda a tuma e 
tal decision. Statia a exper- 
encia cambio di Minister di 
Financia door di Hulanda sin 
a wordo consulta. 

E representante di “Nos Kier 
Boneiro Bek” (NKBB) tawa- 
ta presente y a duna un spli- 
cacion basta amplio di nan 
actividadnan cu nan mensa- 
he clave pa stop colonialismo 
Hulandes y pa stop di sigui 
abusa di e pueblo nativo di 
Boneiro. Esaki tambe despu- 
es di 10-10-10. Nan a splica 


tambe tocante cambio di ley- 
nan electoral unda cu awor 
un Hulandes por drenta Bo- 
neiro, mirando cu awor ta cu 
un adres local so nan mester 
pa drenta, pero ya despues di 
3 luna nan ta ricibi derecho di 
voto. Nan a indica tambe cu 
e cantidad di Hulandesnan 
cu ta drentando Boneiro ta 
un cantidad significante y cu 
si sigui asina por premira cu 
den poco tempo e nativo lo 
bira minoria riba nan mesun 
tera. E ultimo aki tin isla di 
Boneiro sumamente preocu- 
pa mirando cu nan ta core e 
risico di perde nan identidad. 

Representantenan di NKBB 
a haci un peticion di sosten 
na Aruba, na demas islanan 
y na COPPPAL pa asina 
nan por yega Nacionnan 
Uni y ventila nan problem- 
anan. Nos di MEP a mustra 
solidaridad y sosten den nan 
causa. 

Pa loke ta e punto di agenda, 
status politico di Aruba, aña 
pasa den asamblea general 
di COPPPAL na Santo Do- 
mingo lider di MEP Sra. Ev- 
elyn Wever-Croes a haci un 
presentacion den cual el a 
pidi COPPPAL sostene Aru- 
ba den e lucha pa recobra su 
autonomia. Tur e puntonan 
aki a wordo treci dilanti den 


su totalidad durante e con- 
ferencia recien na Boneiro. 

Den un reunion bastante 
intensivo, a resalta clara- 
mente e necesidad pa hunto 
cu COPPPAL yega na Na- 
cionnan Uni pa denuncia 
e manera con Hulanda ta 
tratando paisnan mustrando 
su poder y lubidando e Stat- 
uut firma cu Nacionnan Uni 
na unda e ta mara pa cumpli 
cu cierto acuerdonan. 

Manolo Pichardo, presidente 
nobo di COPPPAL a reco- 
menda Aruba, Corsou y Bo- 
neiro pa uni pa asina hunto 
cana e caminda pa yega na 
Nacionnan Uni. Formando 
un bloke lo por tin mas sig- 
nificacion mirando cu hunto 
por demostra mas forsa cu 
si cada haci esfuerso separa. 
Nos a ricibi conseho y sos- 
ten di COPPPAL den esaki 
y sigur pa pone presion po- 
litico internacional riba Hu- 
landa via Nacionnan Uni. 

Na fmal di e reunion a pro- 
cede pa traha riba un lista di 
resolucion, na unda Aruba 
a inclui un breve historia di 
su experencia. Un peticion 
pa sosten na nos tur a wordo 
entrega na COPPPAL como 
un garantia cu e lista di reso- 
lucion lo wordo procesa y 
cumpli. 

Tabata un reunion hopi fruc- 
tifero unda nos a comparti 
y a ricibi hopi informacion 
valioso. Na fmal por bisa cu 
nos a sali masha satisfecho y 
contento cu e resultado di e 
reunion pero tambe cu e res- 
olucion cu a wordo presenta. 



Prome Minister Eman: 

Nos ta trata di cumpli mas 
hopi posibel cu tur bario pa 
haya luz 

ORANJESTAD - “Nos ta bayendo bario pa bario 
y awe a toca turno na bario di Tamarijn, cu tin 
basta tempo a pidi pa haya luz,” Prome Minis- 
ter Mike Eman a bisa despues di e ceremonia di 
inauguracion di e prome luz LED den e area ey 
diahuebs anochi. Instalacion di e luznan LED 
ta forma parti di e programa “Luz den Bario”di 
Gabinete Mike Eman. “Nos ta bayendo di bario 
pa bario y awe a yega Tamarijn. Naturalmente 
esunnan cu ta biba aki ta contento y pa esunnan 
cu ta wardando, mi kier pa nan sa cu nos tin un 
compromiso pa trata di yega den tur bario den 
periodo di algun luna,”Prome Minister Mike 
Eman a bisa. 



E mandatario a menciona cu ta canan- 
do cu un programa hopi estricto 
tratando di yega tur siman den dos 
bario. Despues di e inauguracion sim- 
bolico empleadonan di NV ELMAR ta 
sigui cu e trabou pa instala e cantidad 
necesario pa e area. 

E experencia cu e mandatario tin cu e 
programa aki ta cu semper cu tin un 
inauguracion e ta un alegria grandi. 
“E alegria cu tin pa e iluminacion ta 
pa diferente motibo. Scuridad ta haci 
cu e famia ta bay paden mas tempran, 
muchanan no por hunga pafo, mane- 
ra si nan ta haci awe despues cu nos a 
cende e prome LED light. Pero tambe 
e ta un forma di siguridad, principal- 
mente pa esunnan cu ta biba nan so.” 
Pa Gobierno aki ta hopi importante, 
pasobra ta traha pa duna loke e habi- 
tante ta desea pa completa e bario unda 
nan ta biba. Door di retrasonan grandi, 
entre otro door di mantencion di in- 
frastructura, ta hopi trabou tin pa pone 


luz, caretera, can- 
chanan deportivo. 
“Awo nos ta trata 
di cumpli mas 
hopi posibel cu tur 
bario,”Eman a bisa. 

Gobierno ta logra 
haya sa di nece- 
sidad di e habitan- 
tenan door di cana 
semanalmente den 
barionan di Aruba. 
Den e caminatanan 
aki “nos a logra di 
haci un bon inven- 
tarisacion di loke 
e barionan mester. 
Ora bo ta cana bo 
ta topa asina hopi 
hende, ta haya sa 
necesidadnan di e 
bario. Hopi biaha 
ta cosnan manera 
luz, asfalt, verkeer- 
splateau ta loke 
e bario mester y 
ta pone e hende- 
nan sinti nan mes 
sigur.” 

Pa fmalisa e man- 
datario a bisa cu 
“ora bo ta goberna 
cu bo horea hopi 
cerca di deseonan 
di e pueblo, bo por 
duna miho con- 
tenido na e com- 
promisonan cu 
Gobierno tin pa 
comunidad. 

Tin biaha e de- 
seonan ta cambia, 
p’esey mester keda 
bishita e barionan.” 

Cu hopi dinamismo Minister Arends a inicia serie di reunion cu 

departamentonan di sector economico 


ORANJESTAD -Un encuentro personal cu hefenan di e diferente de- 
partamentonan cu ta resorta bou di e Ministerio di Asuntonan Eco- 
nomico ta entre e prome pasonan cu e recien huramenta Minister 
mr.drs. Richard Arends a tuma. 

Riba su prome dia den funcion, Minister Arends a reuni cu Director y Direc- 
tor Adhunto di Directie Economische Zaken, Handel en Industrie (DEZHI), 
esta Sra. Maria Dijkhoff-Pita y Sra. Shuhaila Maduro. 

Hunto cu Departamento di Asuntonan Economico, minister Arends a sondea 
posibilidadnan pa garantisa un miho ‘level playing field’ pa comercio local y 
brinda proteccion e companianan mediano y chikito unda cu por. Den liña cu 
maneho di Minister de Meza cu tabata encarga cu e cartera di Asuntonan Eco- 
nomico, minister Arends a palabra cu su departamento cu lo ahusta e maneho 


di establecimento pa asina por garantisa un miho competencia. 

“For di aña 2010, Gabinete Mike Eman ta promoviendo mas y mas un econo- 
mia di conocemento. E reapertura di refmeria ta duna nos un empuhe pa sigui 
diversifica nos economia,” minister Arends a declara. 

E encuentro aki ta e prome di varios mas cu ta sigui cu e titular di Asuntonan 
Economico a programa riba su agenda pa asina comparti cu e instancianan 
concerni indicacionnan di e proceso di transicion di responsabilidad di colega 
Mike de Meza, pa su persona. Hunto cu e departamentonan di sector eco- 
nomico, minister Arends su maneho lo enfoca ampliamente riba economia. 
Den un cooperacion estrecho cu Minister de Meza encarga cu Turismo y En- 
ergia lo hiba un maneho integral pa yega na e crecemento economia premira y 
traduci esaki ta bienestar pa un y tur. 


Minister Paul Croes: 



Ban kibra taboo riba personanan cu 

ORANJESTAD - Riba dia internacional di personanan cu limitacion Minister di Asuntonan So- 
cial drs. Paul F.T Croes tabatin un mensahe central. “Ban kibra e taboo y berguensa pa atende 
cu personanan cu limitacion. Nan ta igual na cada uno di nos y merece un bida digno,” minister 
Paul Croes a expresa. 

Durante e siman tras di lomba e Minister a dedica na varios di e organisacionnan cu ta dedica na cuido y 
apoyo di e grupo aki. Tambe Minister Croes a mustra riba su meta di mas participacion di personanan cu 
limitacion aen tur sector di nos pais. Participacion ta keda central den bista di Minister Croes. Tur persona 
cu limitacion mester tin e oportunidad y e derecho di keda trata igual cu tur otro persona den nos comu- 
nidad. 

E meta aki ta un di e prioridadnan di e Minister en cuestion for di comienso y cu sin duda algun, cu du- 
nando e grupo aki e atencion, dedicacion y perseverancia necesario, lo logra na haci e meta aki realidad. 
Aruba ta conta cu alrededor di 8000 persona cu algun tipo di limitacion den nos sociedad. Minister Croes 
ta convenci cu Personanan cu limitacion ta forma un parti importante di nos comunidad y cu apoyo y sos- 
ten di un y tur lo logra di integra e grupo aki exitosamente den tur sector di nos pais. 


limitacion 



Minister Paul Croes ta sostene PANA pa haci casi 300 mucha hopi feliz 


ORANJESTAD - Durante diasabra mainta y merdia Minister di Asuntonan Social 
drs. Paul Croes a compaña e boluntarionan di fundacion PANA (Pa Amor di Nos 
Aruba) den realisa nan actividad anual di ‘Sinterklaas Riba Caya’. Pa di dos aña con- 
secutivo, ta reparti casi 300 regalo pa muchanan na Aruba. Te hasta yiu homber di 
Minister Croes, Paul-Addison a uni na e accion y tabata un Mini Pietje haciendo e 
muchanan contento. 

“Organisacion PANA, nos ministerio y nos team social a regala un cantidad di mucha di me- 
nos recurso casi 300 regalo. Un gesto sigur di aprecia di e grupo di Venezolanonan residencia 
aki na Aruba,” asina Minister Croes a comenta na un di e tres stop cu a haci durante dia. “No 
solamente bo ta regala nan algo material, sino tambe bo ta inspira un alegria y un sonrisa riba 
nan cara.” 

E dia a cuminsa na Centro di Bario Noord caminda e muchanan a haya masha hopi regalo cu e 
organisacion a sa di prepara. Despues a sigui pa Club Universal na Pos Chikito caminda tambe 
tabatin hopi mucha di e bisindario a bin ricibi regalo. Pa fmalisa, henter e grupo di boluntario, 
Sinterklaas, Zwarte Piet y Minister Croes a bishita YMCA na San Nicolas. 

“Mi kier a gradici mi ekipo di oficina hunto cu Departamento di Asuntonan Social cu sin duda 
a yuda hopi den e organisacion, tambe Centro di Bario Noord, Club Universal y YMCA San 
Nicolas. Óra bo haci e tipo di esfuersonan aki, e ta yena bo cu satisfaccion y alegria. 

ç^tmeraf ç&t&tte 
Tel: 593-0857 t 588-6699 / 560-1403 
Fax: 58S-6698 

Si un hende muri, lo e bolbe biba? Tur e dianan di 
mi lucha lo mi spera, te ora mi liberashon bin. Abo lo 
yama i ami lo konstestabo. Lo bo anhela na e obra di 
bo mannan.Job 14:15. 

Cu inmenso tristeza na nos curason, nos ta anuncia 
fayecimento di: 



Charles Ceaser 
Schónherr 

Mihor conoci como Chalie 
25-10- 1965-27-11-2016 

Acto di entiero lo wordo 
anuncia despues 







c^timc 

Tei: 593-0857 / 588-6699 / 560-1403 
Fax: 588-6698 


“Laga tur locual cu ta spera mi ta bunita 
Laga tur locual cu mi encontra na caminda ta bunita 
Laga tur locual cu ta rondonami ta bunita 
Y laga esakinan termina den tur bunitesa” 

Cu inmenso tristeza nos ta participa cu a bay sosega 
den brasanan di Señor: 



Sr. Edmond Pascual 
Giel 

Mihor conoci como “Eddie” 
*15-08- 1946-f30-l 1-2016 


■^Aurora^. 

Tel: 593-0857 I 588-6699/560-1403 
Fax: 588-6698 
Juan 11:25 

Hesus a bisé : “Ami te e resurekshon I e bida. Esun ku 
ponefe den mi, maske e muri, lo bolbe biba. ” 

Cu inmenso tristeza nos ta participa fayecimento di 
esposa, mama, yiu y ruman : 



Abileen Yatzel 
Boekhoudt Albertsz 

Mihor conoci como “Abi” 

★21-12- 1988 - fOl-12- 2016 

Acto di entiero lo wordo 
anuncia despues 


9* 





'^éwtcriil C fZcme 


Tel: 593-0857 / 588-6699 / 560-1403 
Fax: 588-6698 


Señor ta mi wardador, mi’n tinfalta di nada, den 
cunucu di yerba berde E ta pone mi sosega. 

E ta hiba mi na awa trankil, pa mi bolbe hayaforza. 
Salmo: 23.1 

Cu inmenso tristeza na nos curazon, pero conforme cu 
boluntad di Dios nos ta participafayecimento inespera- 
damente di: 


Setty Christiaans-Yarzagaray (MEP): 

Mi admiracion y deseonan 
awe pa Evelyn Wever-Croes 
specialmente pa su 
cumpleaños 

ORANJESTAD - No ta un secreto cu mundi- 
almente hende muhe den e forsa laboral y mas 
ainda, den posicionnan halto di maneho y lider- 
azgo, no ta cos di tur tempo. Realidad awe ta cu 
hende muhe a introduci su mes poco poco mas 
den e forsa laboral durante transcurso di tempo 
y aki na Aruba no ta diferente. Por bisa cu ainda 
hende muhe no tin su representacion conforme 
poblacion of sector laboral den politica na Aru- 
ba. Den politica e hende muhe ta keto bay den 
desbentaha. 

Hende muhe den e mundo laboral, y sigur den po- 
litica, tin diferente obstaculo cu no ta haci’e facil pa 
e tuma e decision pa ocupa posicionnan clave y di re- 
sponsabilidad nan grandi. Mayoria parti un aspecto cu 
no ta haci’e facil ta famia, pa haya un bon balans entre 
trabou, famia y responsabilidadnan domestico. Miran- 
do cu e hende muhe lo tin deseo di forma su propio 
famia, organisa su bida familiar, porta yuda cu cuido di 
e grandinan di su famia ta haci e hende muhe su tar- 
eanan hopi pisa pa combina cu trabou y mas ainda den 
posicionnan importante di responsabilidad y di lider- 
azgo. Pa mi e solo echo cu un hende muhe a tuma e 
reto pa asumi un responsabilidad asina grandi di lider- 
azgo den un mundo di politica cu historicamente ta 
wordo domina mas tanto pa e ser masculino, ta di gran 
admiracion. Mi deseonan awe naEvelyn Wever-Croes, 
tambe en conexion cu Evelyn su cumpleaños, ta pa e 
por cumpli hopi aña mas yen di bida pero specialmente 
salud den compania specialmente di su famia y sernan 
keri pero tambe den compania di e gran famia di MEP. 
Cu Dios sigui guia, ilumina y bendiciona Evelyn pa 
hopi aña mas yena cu hopi animo, inteligencia, pasen- 
shi, dedicacion y amor pa sigui traha incansablemente 
pa pais Aruba! 


^Auiora^ 

^imral çétam 

Tel: 593-0857 t 588-6699 / 560-1403 
Fax: 588-6698 

Señor ta mi wardador, mi’n tinfalta di nada, den 
cunucu di yerba berde E ta pone mi sosega. E ta hiba 
mi na awa trankil, pa mi bolbe hayaforza. 



Robert Antoni Maduro 


Salmo: 23.1 

Cu inmenso dolory tristeza na nos curazon, pero 
conforme cu boluntad di Dios nos ta anuncia fayeci- 
mento di: 



Sra. Olivia 
Franken-Flanegin 

mihor conoci como Shon Iva 
*17 oktober 1942 
+ 1 december 2016 


Acto di entiero lo wordo 
anuncia despues 


Acto di entiero lo wordo 
anuncia despues 


Acto di entiero lo wordo 
anuncia despues 

Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 04 Dec 2016 Merdia 


&IOCM 


Sorteo # 1705 

4240 

2453 

4390 


Sorteo # 1705 

9835 


Sorteo # 1705 

0029 

Sagitario 


Sorteo # 

6449 

8807 

2014 


Eotto, 


Sorteo # 

0 

x Jackpot 

0 

x Match 4+ 

0 

x Match 4 

0 

x Afl. 12,00 




Joker 

Letter 


385 . 000 ,- 



01-06-07-17-18 

Sorteo # 3903 

Proximo Jackpot 

0 

x Jackpot 

123 . 000 ,- 

4 

x Match 4 

143 

x Afl. 8,00 






Sorteo # 

Mega Ball 

0 

x Jackpot 

Proximo Jackpot 

0 

x match 4 

1 . 200 . 000 ,- 

0 

x Afl. 500,00 

0 

x Afl 50.00 

0 

x Afl. 15,00 



Afl. 1.800.000,- 



Bo cadena di number di suerte 




ta presenta resultado di awe 


03 December 2016 
DIARIO 3567,2178,3189 


STDOM 


SMARTPLAY 

DAILY 

FLAMINGO 


SMARTPLAY 

DAILY 

FLAMINGO 


04 December 2016 
8567, 7820, 8399 
03 December 2016 

2198,5822,6674 
4825,9087, 9031 
8037, 3029, 7355 

04 December 2016 

4804, 0862, 3275 
3225, 3139, 2072 
6505,3363, 7011 


SUPER 

4 


03 December 2016 
5266 


04 December 2016 
DIARI0 1218, 4576, 5770 

04 December 2016 
SUPER 7622 



Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 03 Dec 2016 Anochi 




Sorteo # 6044 

0511 

7685 

2860 


Sorteo # 5088 

8039 


Sorteo # 3847 

3169 

Aquarius 


Sorteo # 1559 

2268 

0994 

0628 


Etmo, 


Sorteo # 1749 


10-15-18-21-34 


Joker 30 Letter 


0 

x Jackpot 

0 

x Match 4+ 

4 

x Match 4 

137 

x Afl. 12,00 


385 . 000 ,- 




Sorteo # 3902 


183 


x Jackpot 


x Match 4 


x Afl. 8,00 


02-08-14-22-23 


Proximo Jackpot 


117 . 000 ,- 




Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl. 15,00 


Mega Ball 


Proximo Jackpot 


1 . 200 . 000 ,- 





Afl. 1.800.000,- 



Aries 


Awe por ta un dia hopi exitoso pa bo e ta 
demostra cu bo streanan ya briya den bo ca- 
minda y un biento di suerte ta supla rond di 
bo. Number di suerte pa awe 23, 7, 22, 12, 
27, 37 


No ta e tempo ainda pa bo mete bo mes 
den fondo di placa, sea mas madura y siña 
mas di e bida di awe Tauro pasobra dor di 
bo foutnan bo ta siña para firme .Number 
di suerte pa awe ; 18, 8, 23, 13, 28, 38 


Awe e aliniacion planetario ta pone un 
influencia fuerte ariba bo esaki ta pa de- 
mostra bo cu bo ta un persona exitoso cu 
abo mester sa di demostra esey .Number 
di suerte pa awe ; 45, 9, 24, 14, 29, 39 




Geminis 


Cancer awe ta spera bo un dia hopi pisa 
esaki ta debi cu bo ta den un epoca cu ta 
yena di cambio pa bo bida sea cauteloso 
y trankil cancer. Number di suerte pa 
awe 33, 10, 25, 15, 30, 40 



Cancer 


Bo tin e bentaha espaml awe pa bo com- 
pronde y analisa e bon decisionnan den 
bo bida. Number di suerte pa awe 29,11, 
26, 16,31,41 



Leo 


Awe ta espera bo un dia excelente. Claro 
bo no mester warda te ora e suerte mani- 
festa ariba bo abo mester busca e bon ca- 
minda pa e suerte compania bo. Number 
di suerte pa awe 10, 12, 27, 17, 32, 42 


Esaki ta e dia cu bo tawata spera unda 
yobida di streanan ta bay yobe ariba bo y 
cambionan positivo lo briya den bo bida 
cuminsa un bida nobo awe Libra. Number 
di suerte pa awe 42, 13, 28, 18, 33, 43 

Awe ta un dia unda un persona ta bin bati 
na bo porta y esaki ta bay ta e amor cu 
tanto bo tawata spera biba bo momento 
scorpion. Number di suerte pa awe 41, 
14, 29, 19, 34, 44 




Scorpio 


Despues di basta dia wardando ariba bo 
amor awe un persona ta bay bisa bo den 
un forma diferente cuanto e ta stima bo 
scucha bon awe pasobra esaki ta pasa sola- 
mente un biaha so. Number di suerte pa 

Sagitario 30 ’ 20 ’ 45 




Bo ta bay tin un deseo fuerte awe di al- 
cansa bo meta, planifica bo meta bon y lo 
bo alcance awe. Number di suerte pa awe 
4, 16,31,21,36, 46 


Caprlcornlo 


Awe bo ta bay sinti mescos cu bo a pro- 
gresa den tur bo cosnan, pero sea cautelo- 
so y pone bo pia ariba tera pa bo no cay 
den problema fmanciero Acuario. Num- 
ber di suerte pa awe 14, 17, 32, 22, 37, 1 

Cada Persona tin cu pasa den dificultad- 
nan di bida pa asina e siña kico ta bida esey 
ta pa bo tambe Piscis pero no preocupa bo 
pasobra despues di e mal tempo aki un yo- 
bida di suerte ta habri porta pa bo . Num- 
PiSCCS ber di suerte pa awe 18,20,33,23,38,2 

“flSERVICIO 


FUNDACIONNAN 


Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 

Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 


Dokter na warda 

Oranjestad San Nicolas 

Dr. Velasquez Dr. Ramautar 

Tel. 586 0512 Tel. 584 4280 

Botica na warda 

Oranjestad: Central Tel. 585-8077 
San Nicolas Aloe Tel. 584 4606 


SERVICO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@>setarnet.aw 




Dia 

Fecha 

Entrada 

Salida 

Cruise Ship 

Diahuebs 

01-Dec 

7:00:00 AM 

12:30:00 PM 

Coral Princess 



7:00:00 AM 

11:00:00 PM 

Adventure of the Seas 



8:00:00 AM 

4:00:00 PM 

Carnival Conquest 

Diabierna 

02-Dec 

7:00:00 AM 

6:00:00 PM 

Star Breeze 

Diasabra 

03-Dec 

1:00:00 PM 

11:00:00 PM 

Zuiderdam 

Diadomingo 

04-Dec 

10:00:00 AM 

10:00:00 PM 

Azamara Q.uest 



* * * 

11:00:00 PM 

Freewinds 

Dialuna 

05-Dec 

7:00:00 AM 

1:00:00 PM 

Oosterdam 

Diamars 

06-Dec 

8:00:00 AM 

5:00:00 PM 

Britannia 

Diaranson 

07-Dec 

5:30:00 AM 

* * * 

Freewinds 



8:00:00 AM 

10:00:00 PM 

Caribbean Princess 



9:00:00 AM 

11:00:00 PM 

Seven Seas Explorer 

Diahuebs 

08-Dec 

8:00:00 AM 

9:00:00 PM 

Carnival Vista 

Diasabra 

10-Dec 

1:00:00 PM 

11:00:00 PM 

MSC Divina 

Diadomingo 

11-Dec 

7:00:00 AM 

12:30:00 PM 

Coral Princess 



7:00:00 AM 

5:00:00 PM 

Koningsdam 



* * * 

11:00:00 PM 

Freewinds 

Dialuna 

12-Dec 

7:00:00 AM 

11:00:00 PM 

Azamara Q.uest 



8:00:00 AM 

6:00:00 PM 

AIDAdiva 



8:00:00 AM 

11:00:00 PM 

Silver Spirit 

Diamars 

13-Dec 

7:00:00 AM 

7:00:00 PM 

Royal Princess 



7:30:00 AM 

7:00:00 PM 

Mein Schiff 5 



1:00:00 PM 

10:00:00 PM 

Carnival Sunshine 

Diaranson 

14-Dec 

6:00:00 AM 

5:00:00 PM 

Navigator of the Seas 



12:00:00 PM 

11:00:00 PM 

Carnival Conquest 

Diahuebs 

15-Dec 

7:00:00 AM 

5:00:00 PM 

Zuiderdam 



8:00:00 AM 

5:00:00 PM 

Prinsendam 

Diabierna 

16-Dec 

8:00:00 AM 

1:00:00 PM 

Sea Cloud 

Diasabra 

17-Dec 

1:00:00 PM 

7:00:00 PM 

Island Princess 

Diadomingo 

18-Dec 

* * * 

11:00:00 PM 

Freewinds 


EMERGENCIA 

911 


POLIS 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 

913 

Seguridad Nacional 11911 

BOTICA 

Aloe 

584-4606 

4 Centro Medico 

584-5794 

Central 

585-1965 

Dafeota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

UTILIDAD 

Setar 

117 

Web 

525-4600 

Elmar 

523-7147 

Aurora 

588-6699 

Ad Patres 

584-2299 

The Olives Tree 

584-8888 

Royal Funeral H. 

586-4444 


Centrale Bank van Aruba 

Daily Exchange Rates -12/02/2016 



Centrale Bank van Aruba 


i 

Currency 

Buying 
from 2 
Public 

Buying frpm 
Public 

Selling to 
Public 

Buying from 
Banks 

Bank Middle 
Rate 

Selling to 
Banks 

ANG 

98.00 

100.00 

100.20 

100.0000 

100.0000 

100.0000 

ANG1 4 

- 

- 

100.00 

- 

- 

- 

USD 

1.77 

1.78 

1.80 

1.7895 

1.7900 

1.7905 

CAD 

1.32 

1.34 

1.36 

1.3452 

1.3456 

1.3459 

CHF 

176.07 

176.79 

177.59 

177.1357 

177.1852 

177.2347 

GBP 

2.18 

2.23 

2.29 

2.2590 

2.2596 

2.2602 

JPY 

154.97 

156.39 

157.96 

157.1275 

157.1715 

157.2154 

EUR 

187.82 

189.54 

191.44 

190.4386 

190.4918 

190.5450 

DKK 

24.48 

25.20 

26.00 

25.5973 

25.6044 

25.6116 

NOK 

20.08 

20.80 

21.60 

21.1928 

21.1987 

21.2047 

SEK 

18.32 

19.04 

19.84 

19.4359 

19.4413 

19.4468 




— 

. „ . ^ ^ 

Taskforce contra Traficacion y Contrabanda di Hende Aruba 

organisando tres dia di training 



ORANJESTAD - Taskforce contra Traficacion y Contrabanda di Hende Aruba ta organisa tres dia 
di training y informacion riba e dianan 7,8 y 9 di december 2016. Durante e training lo wordo splica 
kico ta traficacion di hende, kico ta e señalnan di traficacion di hende y kico por wordo haci pa stop e. 
Trainer lo ta Shamere McKenzie, cu tawata un victima di traficacion di hende den pasado. 

E1 a conoce su traficador momento cu el a busca un manera pa haya placa pa bay scol. E tawata un nice hende cu a 
splik’e cu e por a gana hopi placa dor di baila den un club. Pero esey no tawata berdad y den e añanan siguiente el a 
forc’e pa traha como prostituta y bailarina exotico. Shamere a bisa no hopi biaha y a wordo maltrata severamente pa 
via di esey. Scapa no tawata posibel te cu polis a aresta su Eoyfriend’ y e por a conta su storia. E ta un storia over un 
muhe cu a scapa for di sclavitud moderno. U muhe cu ta uza su experiencianan pa informa otro over di e risiconan 
pa bira victima di traficacion di hende y con conocemento di e señalnan por preveni esey. 

E training ta wordo organisa riba dia 7 y 8 di december 2016 pa empleadonan di aeropuerto, aerolineanan, hotel, 
transporte y otro organisacionnan interesa. Den e training nan lo wordo informa over e señalnan di traficacion 
di hende, con pa reconoce nan y kico pa haci ora tin un sospecho cu tin traficacion di hende. Door di esey lo por 
crea un chens pa traficacion por wordo preveni trempan. E training lo ta den vergaderzaal di ATIA na Pedro Gal- 
legostraat 6, di 9 pa 12’or y di 1:30 pa 4:30 di atardi. Dia 9 di december 2016 tin dos sesion di informacion na Cas 
di Cultura. Di 9’or pa 12’or tin un sesion pa studiantenan di MAVO, HAVO, VWO, EPI y EPB. Nan lo wordo 
informa over di e risiconan pa bira victima di traficacion di hende ora di bay studia afo, special den e forma di 
Toverboys’. Di 1:30 pa 4:30 di atardi lo tin un sesion pa publico general of empleadonan cu no por a bini e otro 
trainingnan. Entrada ta gratis, pero preferiblemente registra na lcmm@kparuba.com. Tur sesion ta den Ingles. 

E sesionnan a wordo realisa cu yudansa di: Aruba Airport Authority (AAA), Aruba Trade and Industry Association 
(ATIA), La Quinta Beach Resort, Refmeria di Aruba, CEDE Aruba, Smith & Dorlas, Cuerpo Policial Aruba. 


En conexion cu fin di aña 


Camara di Comercio ta haci un apelacion cerca empresarionan 


ORANJESTAD - Mirando cu nos a 
drenta e ultimo luna di 2016 Camara di 
Comercio y Industria Aruba (KvK) kier 
a tuma e oportunidad aki pa recorda tur 
empresarionan riba e siguiente obliga- 
cionnan stipula pa ley cu ta di importan- 
cia pa nan negoshi. 

Mantene datonan y pago up to date 

Nos kier a recorda tur empresario cu pa ley 
e ta un obligacion pa nan tin tur dato di nan 
negoshi den e registro di KvK up to date. Por 
verifica esaki via www.arubachamber.com. 
Pa ley e ta un rekisito cu tur cambio den e 
structura y maneho di un negoshi mester 
wordo adapta y poni up to date den registro 
di negoshi. E ta importante pa e informacion 
den e registro di negoshi ta cuadra cu reali- 
dad. Di e forma aki KvK por a la bes informa 
e comerciante encuanto eventonan di com- 
ercio, tayer, presentacionnan, misionnan co- 
mercial y diferente desaroyonan relevante pa 
e empresario. Ademas e ta interesante pa in- 
versionista y partner comercial cu lo kier bin 
den contacto cu e empresario pa posibel co- 
laboracion y oportunidadnan comercial. Cu 
e datonan corecto bo ta contribui tambe na 
datonan mas confiabel den e registro di ne- 
goshi y asina por haci un miho analisis di e 
negoshinan existente na Aruba y e diversidad 
economico actual. Di e forma aki KvK lo por 
brinda miho servicio na e comunidad comer- 
cial di Aruba. 

KvK kier recorda riba e contribucion anual 
conforme ley pa negoshinan registra na KvK. 
Tur comerciante ta wordo encarecidamente 
pidi pa percura pa esaki tambe wordo paga na 
ora y asina evita gastonan cu no ta necesario. 
Ora un negoshi no ta cumpli cu e pago, esaki 
lo refleha den e extracto di e negoshi. Cierto 
servicionan di KvK lo no ser brinda pa motibo 
di cuentanan habri. KvK lo manda recordato- 
rio y eventualmente lo opta pa sigui caminda 
legal pa cu falta di cumpli. Si contribucion 
anual no ta cancela, esaki ta haci tambe cu e 
empresario no lo haya informacion pa por 
eherce derecho di voto. 

Compania cu no ta existi mas 


Si bo tin un compania registra na KvK pero 
esaki no ta activo mas, e ta importante pa bo 
informa esaki cerca KvK no mas tarda cu 30 
di december, pa pone esaki como inactivo of 
saca e negoshi for di registro di negoshi. E ta 
importante pa un negoshi cu a cera, tambe 
wordo saca di e registro pa evita mas gasto in- 
necesario. Solamente ora a elimina e negoshi 
for di registro di KvK, e ora no lo mester paga 
contribucion anual mas. Pa ley un negoshi cu 
ta registra como activo tin e obligacion di paga 
e contribucion anual di e registro di negoshi. 
Tambe bo ta evitando gastonan cu bo ta haya 
bo cu ne pa motibo cu mester declara resul- 
tadonan di negoshi na Servicio di Impuesto. 

Prepara e relato financiero anual na 
tempo 

Pa ley tur negoshi cu tin e forma huridico 
AW, VBA of NV mester entrega nan relato 
fmanciero. KvK ta recorda tur empresario pa 
cuminsa na tempo y asina evita dolor di cabes 
pa por cumpli cu e rekisito aki. AW, VBA y 
NV cu no ta activo den operacion di negoshi, 
es decir ta inactivo, tambe tin e obligacion pa 
deposita nan relato fmanciero. Ta te ora dis- 
olve e persona huridico mes e obligacion ta 
stop di existi. 

Nos kier manda un recordatorio cu si a pidi 
pa pospone e fecha pa deposita y no a entrega 
ainda, cu e ultimo fecha pa entrega ta 28 di 
februari 2017. 

Hunto cu e relato fmanciero anual, tur AW, 
VBA y NV ta rekeri pa entrega un copia di 
nan registro di accionista na KvK, dentro di 
8 luna despues cu e aña fiscal termina. Tene 
cuenta cu no tin posibilidad di pospone e en- 
trega di e registro di accionista. 

Doño di negoshi, directornan y otro miem- 
bronan di directiva cu no tin nan informacion 
of contribucionnan na ordo por wordo poni 
responsabel pa negoshi cu no ta cumpliendo 
cu ley. Pa por sa mas encuanto datonan den 
registro y cuentanan habri, por tuma contacto 
cu KvK na 582-1566 of manda un e-mail pa 
registers@arubachamber.com. Tambe por 
pasa libremente durante orario di oficina di 
8’or di mainta pa 4:30 di atardi. 



Charla “awa y su 
beneficionan pa nos salud” 

ORANJESTAD - Diahuebs, 8 di december pa 6:45 di 
anochi na ATIA ta bay tin un charla tocante e benefi- 
cionan di awa y e factornan importante cu esaki tin pa 
nos salud. 

Esaki lo ser presenta pa Leonard de Windt y Ingrid Kersten 
cu ta practica medicina natural hunto cu acupuncturista Mar- 
greet Broerstra. Durante e anochi aki lo bin informacion nan 
valioso dilanti con pa logra pa por tin un awa di miho calidad y 
cual ta tur e beneficionan cu esaki ta trece cu ne pa nos salud. 

Den un estudio haci ta resulta cu 56% di hende ta preocupa 
cu e calidad di awa cu nan ta bebe y esaki ta haci cu awendia 
bebemento di awa na boter a bira asina popular. Sin embargo 
esaki por tin su consecuencianan, pa motibo cu no tin garantia 
di calidad y no sa precies di unda e awa aki ta bin. Tambe for 
di otro estudionan haci ta resulta cu di 48 diferente marcanan 
di awa di boter riba Mercado, solamente 16 di nan ta bon pa 
consumo. Tin menos cu 1% di awanan na mundo cu por con- 
sumi sin preocupa cu polucion. 

Durante e anochi lo elabora mas riba tur e aspectonan aki di 
awa. E charla ta completamente liber di costo. Por registra via 
number di telefon: 5611244 of 7335803. 

‘Maiden speech’ di Minister Arends na evento di ATLA a acapara atencion 


ORANJESTAD- Minister di Asuntonan Economico y 
Comunicacion, Sr. Richard Arends, a tene su prome 
discurso oficial na e evento di ATIA dilanti Goberna- 
dor di Aruba, Vice-Presidente di Parlamento, colega 
ministernan ademas di un sala yen di invitado. Reaper- 
tura di e refineria tabata e tema di e anochi aki. 

Otro invitadonan cu a hiba palabra riba e topico actual aki ta sr. 
Alvin Koolman y Alirio Zambrano. Minister Arends a bisa di 
ta sinti su mes honra di ta orador di parti di gobierno. Prome 
cu el a keda huramenta como minister, Richard Arends tabata 
traha pa tanto Minister de Meza como Prome Minister Eman 
y den nomber di gobierno a lidera e team negociador pa loke 
ta reapertura di e refmeria cu awor a bira propiedad di pueblo 
di Aruba. Su rol tabata evidente y e resultado exitoso. 

STARTING DECEMBER 8 I OFFICE CHRISTMAS PARTY 
NOCTURNAL ANIMALS * THE BYE BYE MAN 




Minister Arends tabatin palabranan di elogio pa sr. Koolman 
y sr. Zambrano, cu kendenan el a traha hopi di cerca y a cera 
conoci cu nan profesionalismo, nan compromiso cu e reto 
nan dilanti y e promesa cu Citgo lo ta un bon ciudadano cor- 
porativo den nos comunidad. 

Arends a bisa su audiencia cu e kier comparti cu e sala algun 
pensamento cu e ta spera di por informa y podise inspira es- 
unnan presente den e retonan comercial den e futuro cer- 
cano. “Nos tin un aña hopi prometedor nos dilanti, yena cu 
oportunidadnan. Reapertura di e refmeria sin duda lo inicia 
hopi actividad den varios sector. Nos ta anticipando un crece- 
mento economico di 3.4% na 2017 y un reduccion di desem- 
pleo cu ta yega te 5%.” 

Riba tereno fiscal, Arends a splica, pa prome biaha Aruba ta 


para na vispera di un presu- 
puesto ekilibra anticipando 
un surplus na 2018. Esaki 
ta pone cu e debe nacional 
ta sigui baha disminuyendo 
asina e debe na e proporcion 
di GDP. 

“E perspectiva pa futuro ta 
na nos bentaha”, Minister 
Arends a splica. E1 a hiba e 
audiencia riba un recorido di 
e tur e areanan di nos isla cu 
ta den pleno desaroyo. Inver- 
sionnan manera Green Cor- 
ridor, Watty Vos Boulevard, 
renobacion y ampliacion di 
nos hospital, waf di Barcade- 
ra, desaroyo turistico y cul- 
tural di San Nicolas ta brinda 
un sin fin di oportunidadnan 
pa comerciantenan chikito y 
mediano, como tambe otro 
industrianan di nos econo- 
mia. “ Tur e areanan rond di 
e refmeria pa prome bes den 
historia di e industria aki ta 
bira e catalisado pa actividad- 
nan paralelo. “Gobierno ta 
dispuesto pa duna un man y 
facilita”. 


Minister Jet Bussemaker a firma acuerdo 
di cooperacion cu gobierno di Aruba 

ORANJESTAD- Prome Minister Eman, alabes Minister di Cultura tabatin un en- 
cuentro cu Minister Bussemaker di Enseñansa, Cultura y Ciencia di Hulanda, kende 
tabata na Aruba riba un bishita cortico di trabou. Presente na e reunion aki tabata 
staf di Minister Bussemaker, sr. Philipe La Reine, Presidente di Raad van Bestuur 
di Fundacion Museo Arubano, sr. Roly St. Jago, Presidente di Monumentenfonds, 
sra. Anne Witsenburg, Directora di Monumentenfonds. Durante e reunion Minister 
Bussemaker y Minister Eman a firma un acuerdo di cooperacion riba tereno di res- 
tauracion di monumentonan na Aruba. 


Prome Minister Eman: “Den pasado caba nos a yega na cierto acuerdonan di cooperacion y 
palabracionnan concreto kico nos por haci hunto den Reino riba tereno di monumentonan. 
Resultado di esey ta cu e diferente fundacionnan na Hulanda a sostene Aruba. No solamente 
a crea vehiculonan fmanciero pa loke ta restauracion di monumtonan na Aruba, pero tambe 
a nace un cooperacion masha positivo cu a sostene Aruba enormemente riba tereno di cono- 
cemento.” Eman a bisa cu e mes tambe tin bon experiencia den haya conocemento for di 
stadsdeel Amsterdam. Cu nan a delibera con crea un sorto di NGO entidad cu por bira un 
siguiente pista pa loke ta restauracion di monumento y con restaura monumentonan y haci 
nan sostenibel unda ta posibel. “Nos a siña y intercambia hopi. Asina nos a lanta e fundacion 
‘Renobacion Aruba NV”. Awor tin un di tres coriente hunto cu sector priva pa sigui restaura 
monumentonan na Aruba.” 

Un punto specifico den e acuerdo firma ta cu un suma di placa a keda fiha pa fmancia restau- 
racion di monumentonan. Eman: “Aki ta trata di fmanciamento di un suma di 500 mil euro 
na un interes hopi abou. Cu un suma igual nos a restaura caba dos monumento masha special 
den pasado cu ta e watertoren na Oranjestad y esun na San Nicolas.” Eman a bisa di ta masha 
contento cu e acuerdo di cooperacion aki ya cu esaki ta yuda Aruba mantene su monumen- 
tonan cu ta di balor historico pa e isla. Den oranan di atardi Minister Bussemaker hunto cu 
Minister Eman a bishita e watertoren na San Nicolas. 

Victima di abuso sexual: 


LOCALK! 


DIALUNA 5 DECEMBER 2016 


Nos por cambia leynan pa abuso sexual, pero kico 


ORANJESTAD - Miran- 
do tur e combersacionnan 
cu tin andando tocante 
abuso sexual di mucha 
ultimamente. Bon Dia 
Aruba ta comparti un ex- 
clusivo di un victima cu a 
dicidi di conta su storia. E 
ta cuestiona ki dia e stig- 
ma di papia tocante trau- 
ma psicologico lo caba na 
Aruba. 

Mi tabata tin 6 aña, den un 
tempo cu no ta existi inter- 
net, television tabata limita 
na dos canal Venezolano y 
mi a lanta den un ambiente 
basta protegi. For di mi me- 
moria di e tempo ey, nunca 
a papia abiertamente tocante 
sexualidad, pero si mi may- 
ornan tabata, pa e tempo ey, 
tabata basta moderno tocante 
fisico di curpa di un ser hu- 
mano. Nos a haya un buki 
pa mucha tocante e tema y a 
splica nos e.o. con e curpa ta 
desaroya, con baby ta wordo 
traha y ta nace. Mi ta corda 
cu mi tabata hopi curioso y 
impresiona pa e imagennan. 
Bayendo scol, e unico cos 
cu maestronan tabata haci ta 
zundra e muchanan homber 
ora nan ta hisa e sayanan di 
nos como mucha muhe. Tur 
atardi mi mester a warda mi 
mayornan pa basta rato ya cu 
nan tabata traha leu di scol. 
Maestronan tabata bay, y 
hopi biaha mi tabata sinta mi 
so bou di un palo den cura di 
scol, lesando un buki ta war- 
da nan bin busca mi. 

Violacion 

Pa varios atardi, un meneer 
tabata pasa, drenta cura di 
scol y bin sinta, combersa cu 
mi. Den mi inocencia y cu e 
custumber cu ta respeta hen- 
de grandi, mi tabata contesta 
e meneer, maske den mi sto- 
ma mi tabata sinti poco mie- 
do, pasobra e distancia tabata 
cada bes menos. 

Un atardi el a duna mi com- 
pliment di mi saya, y awor, 
despues di hopi aña y un ca- 
minda largo, mi ta corda cu 
mi curason tabata bati hopi 
duro den mi pecho. Di mie- 
do. Pero na e momento ey e 
no tabata sinti manera mie- 
do, e tabata un sentimento 


instintivo cu nunca mas mi a 
sinti den mi bida. E atardi ey, 
mi a wordo violentamente 
roba di mi inocencia. Despu- 
es di esey, mi mente a haci 
un switch drastico. Pa ora mi 
mayornan a yega, mi a djis 
subi auto keto. Mi ta corda cu 
e dia ey y un par di dia despu- 
es mi mama a puntra mi di- 
con mi ta asina keto, pero mi 
no tabata tin contesta. 

Efectonan psicologico 

Tabata e momento cu hopi 
‘side effects’ a cuminsa mani- 
festa. Mi a bira un mucha 
hopi miedoso, tabata pishi 
den mi cama, tin miedo di 
scur, miedo di morto. En 
corto, “anxiety” a anuncia su 
mes den mi bida. Pa mas di 
20 aña mi tabata sufri di tur 
sorto di efecto di mi me- 
canismo emocional psico- 
logico cu tabata haci mi bida 
hopi dificil. Atake di panico, 
miedo di abandono, miedo di 
perde control. Miedo, miedo, 
miedo. Cu pasenshi mi may- 
ornan a purba guia mi den e 
proceso aki, keriendo cu ta 
mi caracter tabata mas dificil 
cu di mi rumannan. Mientras 
tanto pa e mundo di pafo, mi 
tabata e mucha alegre, bay 
bon na scol y cumpli cu tur 
loke tur hende tabata spera 
di un mucha muhe ‘sabi’ 
manera ami. E momento di 
violacion a haya un lachi den 
mi memoria cu tabata her- 


meticamente cera; ningun 
recuerdo bibo tabata sali, 
solamente e huma horibel cu 
tabata manifesta den sinto- 
manan inexplicabel 

Busca ayudo 

A tuma un otro evento trau- 
matico den mi bida, 20 aña 
despues, cu a manda mi den 
un depresion asina fuerte, cu 
mi no por a funciona mas. 
Sin cu mi tabata sa nada di 
‘auto mutilacion’ mi a cum- 
insa herida mi mes, pasobra 
e dolor profundo cu e evento 
traumatico a lansa mi aden a 
hiba mi inconscientemente 
bek na mi mesun momento 
di trauma. Pero no cu recu- 
erdo of pensamento. Si no 
solamente un dolor cu ni por 
a wordo canalisa den palabra 
of lagrima. Mi mester a stop 
mi estudio pa por a busca 
ayudo. Mi tabata gradici cu 
mi ta na Hulanda, pasobra 
cuido pa salud mental tabata 
algo acepta, y despues di a de- 
libera cu mi mayornan mi a 
stop mi estudio y a tuma un 
aña pa dedica mi mes na mi 
rehabitalisacion emocional 
mental. 

Despues di terapia hopi in- 
tensivo, porfm a yega e mo- 
mento di mi ‘breakthrough’, 
e lachi di memoria a habri, 
cu asina un forsa cu no sola- 
mente e memorianan dolo- 
roso a bin bek, pero tambe 
e dolornan fisico di e dia ey. 


Mi ta corda ainda cu na Aru- 
ba, hende tabata comenta cu 
mi a bira loco paso mi a stop 
mi estudio y a wordo admiti 
den un manicomio 

Aruba mester cambia 

Awe ainda, e consecuencian- 
an di e violacion ta presente. 
Mi a siña reconoce mi panico 
y ansiedad, mi a siña pa biba 
cu momentonan di depre- 
sion inexplicabel. Mi a siña 
biba cu e cicatriznan profun- 
do di mi experiencia. 

Sinembargo na Aruba esaki 
ta algo sumamente dificil pa 
purba di duna un luga den 
bo bida diario. Cuanto biaha 
mi no a sinta den reunion, 
ora un atake di panico ta aso- 
ta mi, y mi mester core bay 
baño pa por yama mi mama 
of ruman pa yuda mi calma? 
Masha tiki hende of miho 
bisa ningun hende cu no ta 
hopi cerca di mi tabata sa cu 
mi tabata bay therapie pa por 
sobrevivi cu e carga extra aki. 
E berguensa cu mi tabata sin- 
ti ora di bay cita cu psicologo 
y mester bay na departamen- 
to di PAAZ. Cu berguensa 
pa ningun hende wak mi y 
pensa cu mi ta ‘loco’ mi ta- 
bata purba yuda mi mes. 

Ta basta 

Cierto momento mi a fada. 
Mi no a traha duro asina pa 
para riba mi pia, y mester ta 


silencioso di mi triunfo pa 
motibo di e stigma cu nos 
comunidad tin pa cu e con- 
secuencianan emocional/psi- 
cologico di violencia sexual. 
Mi ta mira cu na Aruba nos 
ta boga pa ley pa cera abusa- 
donan, cu ta exigi pa gobierno 
y instancianan ta mas severo 
contra nan. Pero que hubo 
di e victimanan? Di con no 
ta papia mas di salud mental, 
di e stigma di e efecto psico- 
logico cu trauma ta trece den 
nos bida! ? Mi kier bay mas 
leu, ta asina necesario pa kita 
e stempel riba malesanan di 
salud mental. Un porcentahe 
grandi di poblacion di un 
manera of otro ta experiencia 
esaki, sea personal of cu un 
familiar of conoci. 

Mi a yega na un edad cu mi 
no a bisa ta basta. Mi no kier 
pa pasa cu ningun hende loke 
a pasa cu mi. Anto mi no ta 
referi na e violacion. Esey ta 
algo cu ami dificilmente por 
evita. Loke si mi por aporta 
na dje, di vocifera e expe- 
riencia cu ami a pasa aden. 
Sin sinti berguensa di wordo 
husga. Cu mi ta y lo papia 
abiertamente di ki efecto el a 
causa den mi bida y mas im- 
portante ainda, kico mi a haci 
pa awe por ta para riba mi pia. 
Ainda de bes en cuando mi ta 
tambalia, pero mi a siña con 
pa lanta para bek. Mi kier por 
ta e persona cu lo por tabata 
un sosten y oido den curso di 
mi bida pa yuda mi supera e 
dolor cu e mucha di 6 aña a 
hay’e someti na dje. 

Laga victima sali 

Ban purba no solamente enf- 
oca riba e momento di punta 
dede riba e abusado, e sensa- 
cion pa exigi castigo mas lar- 
go. Laga husticia deal cu nan. 
Ban como comunidad ta 
mas abierto cu e aspectonan 
emocional/psicologico di 
victimanan di abuso sexual. 
Mas habri nos ta, mas nos ta 
empodera e victima y yud’e 
sali di e prizon cu e abusado 
ta hink’e den dje. Pa bida 
largo. No tin ley pa e castigo 
ey. E unico herment cu nos 
tin, ta lanta e mantel di ber- 
guensa y stigmatisacion di e 
topico. 



ta pasa cu e victimanan? 

Rode Kruis Aruba a ricibi donacion grandi di MetaCorp 


ORANJESTAD - Despues 
di a inventarisa e dañonan 
material cu a keda atras 
pa motibo di awasero pisa 
di dia 29 di november ul- 
timo, Rode Kruis Aruba a 
traha un lista di diferente 
articulonan di cas pa dife- 
rente famia cu a keda den 
necesidad. 

Mas di 100 cas a keda damni- 
fica y tur pa motibo di awa cu 
a acumula y famianan a keda 
desampara. Semper apoyan- 
do esfuersonan comunitario 
MetaCorp a haci un dona- 
cion grandi na Rode Kruis 
Aruba. 

Manera cu Michel La Haye, 
director di Rode Kruis Aru- 
ba a acerca MetaCorp nan a 


drenta den accion y mesora 
a puntra cu kico y con por a 
yuda Rode Kruis pa yuda es- 
unnan den necesidad. “Nos a 
tuma e iniciativa di yuda nan 
cu un par di articulonan cu 
nan tabatin mester pa esun- 
nan cu ta den necesidad pa 
motibo di awasero y e daño 
cu e awa a haci. Y awe nos a 
entrega camanan single beds 
y double beds completo pa 
famianan cu tin hende ta 
drumi un of dos persona den 
un camber,” asina Eddie de 
Veer, CEO di MetaCorp a 
duna di conoce durante un 
ceremonia cortico di entrega. 

E la sigui bisa cu pa hopi aña 
caba MetaCorp ta yuda Rode 
Kruis ora cu nan tin mester. 
“Esaki ta djis un di nan cu nos 


ta haciendo. Casualmente 
awor ey e pickup a yega cu 
serbete cu nos a obsekia tam- 
be. Esakinan a bin di Renais- 
sance Hotel. Nan ta serbete 
bon pa uza na cas. Nan ta laba 
y dobla pero pa uzo den hotel 
e ta net turno pa cambia nan, 
pero realmente nan ta den 
bon condicion pa uza pa basta 
tempo ainda,” el a agrega. 

Director di Rode Kruis Aru- 
ba, Michel La Haye a keda 
hopi contento cu e donacion 
di MetaCorp cu a duna 20 
cama di un persona y 20 cama 
pa dos persona. E la sigui 
bisa cu manera tur hende sa, 
despues di e awasero, Rode 
Kruis a ripara cu hopi di e 
daño tabata na e matrasnan 
di e camanan cu a bira vies. 


“Bo por imagina Bo cu ora e 
beerput yena y bay over cu e 
awa sushi aki ta drenta den e 
matrasnan haciendo cu nan 
no ta uzabel mas,” Michel La 
Haye a splica. 

“Danki na e donacion grandi 
di MetaCorp, e damnifi- 
cadonanQ ta haya un cama 
limpi pa drumi riba dje. A 
entrega e camanan caba pa 
asina e victimanan por drumi 
riba cama limpi y saludabel 
atrobe,” asina e director di 
Rode Kruis Aruba a conclui. 

E historia di MetaCorp ta ini- 
cia desde aña 1920 den e ne- 
goshi di cine. Cu apertura di 
Lago a cuminsa cu E. De Veer 
Transport cu awendia yama 
ATCO cu despues a expande 


tambe den ATCO Concrete 
Products y Ecotech. Despues 
di segunda guera mundial 
a cumpra e planta di Coca 
Cola y asina a inicia Tropical 
Bottling, cu na caminda a ex- 
pande tambe den Brouwerij 
Nacional Balashi. 

MetaCorp ta e empresa co- 
mercial mas bieu na Aruba, 
cumpliendo 100 aña pronto. 
Cu un fundeshi solido, cu un 
cultura di compania basa riba 
principionan di inversionnan 
duradero y kere den inverti 
den empleadonan, MetaCorp 
awendia ta cla pa e siguiente 
100 añanan di progreso, cu 
talentonan manera Eddie de 
Veer, Robert Carrasquero y 
Guus Slabbekoorn na cabes 
di e compania. 


A.T.A: Aruba a ricibi prome vuelo di aerolinea nobo Wing'o 



ORANJESTAD -Diasabra 
ultimo den presencia di 
representante di Ministe- 
rio di Turismo, e ekipo di 
Aruba Airport Authority, 
Aruba Tourism Authority, 
y AHATA Aruba a ricibi 
e prome buelo di Wingo 
procedente di Bogota, Co- 
lombia. 

Wingo ta un aerolinea nobo 
den e mercado di Colombia 
y cu su ruta pa Aruba ta hacie 
e di 29 aerolinea cu Aruba ta 
yama bon bini. Aruba ta un di 
e 12 rutanan di Wingo cu lo 
sali for di Bogota, y parti di e 
3 cu ta wordo introduci pa e 
region di Caribe. Wingo lo ta 
bulando 2 biaha pa siman pa 
Aruba. 


Jurgen Benschop, COO 
di Aruba Airport Author- 
ity a hiba palabra yamando e 
aerolinea nobo aki bon bini 
na nos isla y a elabora riba e 
hecho cu e mercado Colom- 
biano ta uno cu hopi poten- 
cial pa Aruba, mas ainda awo 
cu e visa a wordo elimina. 

CEO di Aruba Tourism Au- 
thority, Ronella TjinAsjoe- 
Croes, tambe a hiba palabra 
di felicitacion y a yama e eki- 
po di Wingo bon bini riba nos 
isla. A elabora riba e impor- 
tancia di e mercado Colom- 
biano pa Aruba y con Wingo 
lo ta un socio importante den 
yuda sigui posiciona Aruba 
como e isla favorito di e Co- 


lombianonan, esaki ta por 
cierto resultado di encuesta 
haci pa despegar.com e aña 
aki. 

Durante e prome dies lunan- 
an di 2016 a nota un crece- 
mento di 39% den e fluho 
di bishitante Colombiano y 
meta tapa sigui crece e mer- 
cado aki den 2017 cu un 
minimo di 25%. 

Ronella TjinAsjoe-Croes a 
splica con Wingo su strategia 
lo ta uno cu por yuda cu esaki: 
“La operacion de Wingo, con 
su propuesta de bajo costo y 
servicio de excelente calidad, 
potencializará nuestro obje- 
tivo de atraer jóvenes profe- 
sionales colombianos y tam- 



bién un turista un poco más 
adulto que busca gastar en 
la isla pero ahorrar en costos 
de tiquetes para tener mayor 
disponibilidad de dinero y 
disfrutar más del destino.” 


Representante di Wingo, 
Carolina Gomez, tambe a 
hiba palabra y a gradici pa e 
cooperacion ricibi te cu awor. 
Riba e vuelo inaugural a biaha 
Directora di A.T.A. pa Latino 
America, Miriam Dabian. 




















